Mihajlovićeva: Zakoni iz oblasti rudarstva i energije prekretnica u energetskoj politici Srbije – Dnevni Magazin\nMihajlovićeva: Zakoni iz…\nNavela je da danas poslanici raspravljaju o predlogu četiri zakona, a to su Predlog izmene i dopune zakona o rudarstvu i geološkim istraživanjima, Predlog izmene i dopune zakona o energetici i o dva nova predloga zakona – zakon o energetskoj efikasnosti i racionalnoj upotrebi energije i zakon o upotrebi obnovljivim izvorima energije.\nMihajlović je naglasila da bi ovi zakoni trebalo da doprinesu klimatski održivom privrednom razvoju Srbije, koji, ističe, već postoji u svetu.\nIstakla je da je Ministarstvo na novim predlozima zakona radilo u saradnji sa ostalim ministarstvima, direkcijama, preduzećima, civilnim sektorima, da su o njima raspravljali kroz radne grupe, a kasnije i kroz javne rasprave.\n“Predložili smo Vladi Srbije ove zakone, koji bi trebalo da doprinesu funamentalnim odlukama u oblastima energetike i rudarstva, da napravimo prekretnicu u odnosu na energetsku politiku iz prethodnih decenija koja se zasnivala 65 odsto iz termoelektrana i ostatak iz hidroelektrana”, rekla je Mihajlović.\nMihajlović je istakla da Srbija donosi moderne zakone koji će omogućiti zelene investicije i zelenu energetiku.\n“Želimo da postavimo temelje da energetika bude pokretač privrednog razvoja, da njeno učešće ne bude samo pet odsto BDP-a, nego da dođe i do 10 odsto BDP-a”, naglasila je Mihajlović.\nMihajlović je podsetila da se Srbija potpisivanjem Sofijske deklaracije obavezala na zelenu agendu, odnosno da do 2040. godine koristi 40 odsto energije iz obnovoljivih izvora, a do 2050. godine 50 odsto.\n“To Srbija može, a zakoni su prvi korak ka tome”, zaključila je Mihajlović.


Predstavljen novi selektor rukometaša Srbije Toni Đerona: Vidovdan, dobar znak za početak - Glas Srpske\nPredstavljen novi selektor rukometaša Srbije Toni Đerona: Vidovdan, dobar znak za početak\nG.S. 28.06.2020 19:50\nBEOGRAD - Čestitajući Vidovdan, novi selektor rukometne reprezentacije Srbije Toni Đerona, naglasio je kako je početak njegove saradnje sa Rukometnim savezom Srbije baš na ovaj veliki praznik dobar znak te da vjeruje da zajedno mogu da urade velike stvari.\nŠpanski stručnjak je prvi stranac na klupi “orlova” i pred njim se našao izuzetno težak zadatak, da Srbiju vrati u vrh evropskog i svjetskog rukometa. Iako svjestan težine izazova koji je ispred njega Đerona nije krio zadovoljstvo što će imati priliku da sjedi na klupi selekcije Srbije.\n- Želio bih da vam prvo čestitam praznik Vidovdan i nadam se da je to dobar znak da ćemo zajedno da uradimo velike stvari. Ispred mene je veliki izazov, postavljamo konture budućeg rada i drago mi je da sam uključen u program sa ovim ljudima - rekao je Đerona na zvaničnoj promociji kao selektora reprezentacije Srbije.\nUpitan da otkrije razloge o prihvatanju ponude iz RSS Španac je naglasio kako tu nema mjesta čuđenju.\n- Prihvatio sam ovaj posao prvenstveno zbog izazova. Siguran sam da bi mnoge moje kolege bile srećne da dobiju šansu da sarađuju sa vrhunskim igračima kao što ih ima Srbija. Ovo je reprezentacija sa tradicijom i rezultatima, a razgovarao sam i sa nekim bivšim reprezentativcima, poput Nenada Peruničića, Darka Stanića i Dejana Perića i od njih sam dobio mnogo korisnih informacija - pojasnio je Đerona.\nZbog pandemije virusa korona Srbija će prvu utakmicu sa Đeronom na klupi imati tek u oktobru kada će početi kvalifikacije za Evropsko prvenstvo koje će 2022. godine biti održano u Mađarskoj i Slovačkoj.\n- Nažalost, jednostavno nije moguće da se okupimo prije toga. Iako neki igrači i sada rade, mnogi rukometaši nisu u trenažnom procesu još od marta i zaista bi bilo rizično sada praviti neko okupljanje. Sačekaćemo oktobar i kvalifikacione utakmice protiv Grčke i Belgije - rekao je Đerona, uz napomenu da tek treba da vidi ko će biti uz njega u stručnom štabu.\nNekadašnji reprezentativac Dragan Škrbić sada obavlja funkciju potpredsjednika RSS rekao je da Đeronu odlučno poznaje.\n- Još pre dve godine smo pričali na ovu temu, ali nam se tada nisu složile sve kockice. Sarađivali smo nekada u Barseloni, gde mi je bio trener, i srećan sam što ćemo ponovo zajedno raditi - kategoričan je Škrbić.\n“Orlovi” čekaju pozivnicu\nZbog pandemije virusa korona prekinute su sve kvalifikacije za rukometaše i rukometašice, tako da su “orlovi” ostali bez plasmana na Svjetski šampionat koji će se u januaru održati u Egiptu. Ipak, konkurisali su za jednu od specijalnih pozivnica.\n- Još se ništa ne zna u vezi sa pozivnicom. Pitanje je i šta će biti sa Svetskim prvenstvom. EHF je otkazao Fajnal for Lige šampiona, a otkazana su i ostala takmičenja. Trenutno, ne može ništa bliže da se kaže - istakao je predsjednik Rukometnog saveza Srbije Božidar Đurković.\nMilorad Mažić karijeru nastavlja na Kipru: Odsvirao kraj pa sjeo u fotelju\nZvezda pobjedila Radnički, sjajni Spiridonović


Konverzija otpada u proizvodnji vodonika kao goriva | Energetski portal Srbije\nKonverzija otpada u proizvodnji vodonika kao goriva\n09.12. 2013 Obnovljivi izvori energije\nVodonik – Resurs budućnosti\nViše kompanija u SAD je zaključilo ugovore o partnerstvu sa deponijama, a u vezi sa izgradnjom energetskog postrojenja koje bi proizvodilo energiju sagorevanjem vodonika konverzijom različitih vrsta otpada.\nNaime, takozvani ,,sistem konvertera plazme’’ razgrađuje otpad i u tom procesu odvaja vodonik, gorivo i ostale eko-neškodljive nusprodukte samog sistema.\nMaterijal sa deponija, otpad medicinskog i životinjskog porekla su primarni izvori za preradu. Vodonik dobijen na ovaj način koristi se kao gorivo za pokretanje mašina i za proizvodnju električne energije.\nOvim se, u praktičnom smislu, otvara mogućnost za potpunu energetsku nezavisnost deponija, jer bi postrojenja ovog tipa, a manjih razmera, implementirana u sisteme opreme deponija, proizvodila električnu energiju neophodnu za rad drobilica, presa i ostale teške mehanizacije. Ovim putem, otpad dobija jos jednu ekološku ulogu, a ne samo ulogu zagadjivača zemljišta i vode.\nInteresovanje u vezi sa proizvodnjom vodonika na ovakav način je na zavidnom nivou, jer 500 grama vodonika ima čak dva puta više energije od iste količine goriva koja se koristi za motore mlaznih aviona.\nPrimarni princip funkcionisanja postrojenja je u izlaganju otpada izuzetno visokim temperaturama, a taj se proces odvija u takozvanim konvertorima plazme. Ovim procesom se oslobađa sintetički gas korišćen za dobijanje vodonika i metanola, takođe se dobija netoksični kamen koji se u građevini koristi kao izuzetan abraziv.\nRasprostranjenijom primenom ovog sistema garantuje se smanjenje količina raznih vrsta otpada koji je veliki problem današnjice, a prepreke sistema ovog tipa, koje sprečavaju njihovu globalnu rasprostanjenost trenutno su cena i pouzdanost sistema.


Brnabić i Zeman: Češke investicije sve prisutnije u Srbiji - Ekonomija - Dnevni list Danas\nPočetna » Ekonomija » Brnabić i Zeman: Češke investicije sve prisutnije u Srbiji\nBrnabić i Zeman: Češke investicije sve prisutnije u Srbiji\nPredsednica Vlade Srbije Ana Brnabić razgovarala je danas sa predsednikom Češke Milošem Zemanom, kojem je izrazila zahvalnost na prijateljstvu i čvrstoj podršci koju Češka pruža Srbiji na polju evropskih integracija.\n0Piše: Danas Online 11. septembra 2019. 18.29 Izmenjeno: 18.33\nKako se navodi u saopštenju Vlade, češki predsednik Zeman je na sastanku delegacije dveju zemalja istakao da veoma ceni prijateljske odnose dva naroda i dodao da će Češka nastaviti da pruža podršku Srbiji na putu ka članstvu u EU.\nPremijerka i Zeman su razgovarali i o unapređenju ekonomske i privredne saradnje u svetlu činjenice da su češke investicije sve prisutnije u Srbiji.\nKako se dodaje u saopštenju, sastanku su prisustvovali potpredsednik Vlade i ministar unutrašnjih poslova Nebojša Stefanović, potpredsednica Vlade i ministarka građevinarstva, saobraćaja i infrastrukture Zorana Mihajlović, ministar rudarstva i energetike Aleksandar Antić, ministar odbrane Aleksandar Vulin i ministar bez portfelja zadužen za inovacije i tehnološki razvoj Nenad Popović.\nU delegaciji Češke sastanku su prisustvovali prvi potpredsednik Vlade i ministar unutrašnjih poslova Jan Hamaček, potpredsednik Vlade i ministar trgovine i industrije Karel Havliček, ministar odbrane Ljubomir Metnar, ministar transporta Vladimir Kremlik, saopštila je Vlada.\nAna Brnabić, Češka, Miloš Zeman, Vlada Srbije\nBrnabić: Tematske sednice vlade minimum jednom u tri meseca\nBrnabić: Srbija možda jedina država u kojoj deca nisu izgubila nijedan školski dan


Ambasada SAD: Uskratit ćemo vize svim pojedincima uključenim u korupciju - Portal 072info\nAmbasador SAD u BiH Erik Nelson (Eric) sastao se 4. oktobra s ambasadorima i drugim predstavnicima ambasada Austrije, Njemačke, Italije, Nizozemske, Švedske i Ujedinjenog Kraljevstva kako bi razgovarali o alatima, metodama i najboljim praksama u podržavanju bolje budućnosti svih građana BiH kroz pozivanje na odgovornost svih aktera uključenih u korupciju, naveli su u saopćenju.\nAmbasada Sjedinjenih Američkih Država u Sarajevu obavezala se povećati razmjenu informacija sa partnerima istomišljenicima o aktivnostima korumpiranih aktera i otežati korumpiranim bh. akterima da nezakonito stečenu imovinsku korist investiraju u inostranstvo; zauzeti se za borce protiv korupcije u BiH, uključujući javne službenike, istraživačke novinare i civilno društvo; te nastaviti javni angažman u borbi protiv korupcije i njenog negativnog uticaja na BiH.\nKao dio svoje obveze da korumpirane aktere pozove na odgovornost, američka ambasada u Sarajevu provodi nove korake za otkazivanje ili uskraćivanje viza za poslovna ili turistička putovanja u Sjedinjene Države za pojedince uključene u korupciju, napisali su.\nPrethodni članakStrah se mještanima uvukao pod kožu nakon brutalnog ubistva Đokića\nSljedeći članakTRAGEDIJA U BIH: Muškarac poginuo u prevrtanju traktora, stradao je na licu mjesta


Važno je da znate: Šta sve spada u obaveznu opremu za auto? - | K-013 Portal\nDa li znate koju opremu morate imati u automobilu po novom zakonu o bezbednosti saobraćaja?\nObavezna oprema za automobil je ona oprema koju po zakonu morate u svakom trenutku da imate u svom vozilu, a ukoliko službeno lice utvrdi suprotno, možete snositi novčanu posledicu.\nIako dugogodišnji vozači verovatno znaju koju opremu moraju da imaju u svom automobilu, ipak postoje i oni koji nisu iskusni u vožnji i ne znaju za sigurno ove informacije ili nisu upoznati sa izmenama u zakonu.\nU nastavku teksta se informišite i pročitajte šta sve podrazumeva obavezna auto oprema.\n#1 Prva pomoć koja ispunjava određene standarde\nPrva pomoć je deo osnovne opreme koju morate imati u svom vozilu u svakom trenutku. Ovaj komplet mora da bude tip “B” koji je po standardima SRPS Z.B2.001.\nVeliki broj ljudi zaboravi da ovaj komplet ima određeni rok trajanja i da posle 5 godina mora da se zameni novim.\nUkoliko nemate komplet prve pomoći sa važećim rokom trajanja, možete dobiti kaznu u iznosu od 5000 dinara, a takođe je i potreban kako bi prošli tehnički pregled vozila.\n#2 Svetloodbojni prsluk – pri napuštanju vozila na putu\nSvaki vozač automobila, zbog lične bezbednosti, u svom vozilu mora da ima reflektujući prsluk. Ukoliko iz određenih razloga kao što su kvar na automobilu ili probušena guma, vozač mora da napusti vozilo i izađe na kolovoz, na sebi mora imati prsluk, a ovo osim za vozača važi i za sve ostale putnike u vozilu.\nIz tog razloga, preporučuje se držanje prsluka negde u kabini, a ne u gepeku, kako bi vam u svakom trenutku bio na dohvat ruke. Ovo je obavezna oprema zato što omogućava da vas ostali vozači na kolovozu lakše uoče na vreme, pogotovo ako je noć, magla ili pada kiša ili sneg.\n#3 Sigurnosni trougao – pri prinudnom zaustavljanju\nSigurnosni trougao služi da na vreme obavestite druge vozače da je vaše vozilo prinudno zaustavljeno, kako bi vas oni bezbedno zaobišli. Ukoliko ste prinudno zaustavili vaše vozilo, pogotovo noću, na rizičnom mestu ili pri lošoj vidivosti na putu, prvo što treba da uradite je da upalite sva četiri migavca.\nZatim obucite reflektujući prsluk i izađite iz automobila kako bi postavili trougao na propisanoj udaljenosti od vašeg automobila. Ukoliko ste se zaustavili u naseljenom mestu, trougao postavite na udaljenosti od 10 metara od vašeg vozila, a ako ste u nenaseljenom mestu, na 50 metara.\n#4 Rezervni točak – obavezan osim u određenim slučajevima\nRezervni točak je oprema koja vas može spasiti nebezbedne situacije na putu. Dok je ranije bilo obavezno da svaki automobil ima rezervni točak, on danas nije obavezan kod svih vozila.\nNe morate ga imati ukoliko vaš automobil ima run-flat gume koje obezbeđuju bezbednu vožnju sa izduvanom ili probušenom gumom ili sredstva za privremeno osbosobljavanje izduvanih guma kao što su sprej, pena u boci pod pritiskom ili komplet za popravku probušene gume.\nPnematik na rezervnom točku mora biti istih dimenzija i nosivosti kao kod onih točkova koji se trenutno nalaze na vašem automobilu. Iako nije obavezan kod svih automobila, ipak se preporučuje da ga posedujete za svaki slučaj, ukoliko dođe do neke veće štete od pucanja guma.\nDizalica za automobil, iako bez nje ne možete zameniti točak, ipak ne spada u obaveznu opremu.\n#5 Uže ili poluga za vuču automobila\nIako uže za vuču automobila spada u obaveznu opremu, po Zakonu o bezbednosti saobraćaja, zabranjeno je vući neispravan automobil po autoputu i motoputu. Vuča je dozvoljena ukoliko je do kvara vozila došlo pri kretanju na autoputu i motoputu, ali jedino do prvog isključenja sa istih.\nPo propisima, uže mora da omogući rastojanje između 3 i 5 metara pri korišćenju, a sajla do najviše 3 metra. Mora se nalaziti u svim automobilima koji su proizvedeni nakon 1. januara 1984. godine.\n#6 Zimske gume i lanci za sveg – obavezne pod određenim uslovima\nU toku zimskog perioda, potrebne su vam zimske ili all season gume na sva četiri točka. One su obavezne od 1. novembra do 1. aprila, ali samo ukoliko su sneg, led ili poledica na putu. Dubina šara na gumama mora biti najmanje 4mm. Ukoliko se vozite van naseljenog mesta, a na putu su sneg ili led, obavezno morate imati lance za sneg.\nIako su obavezne samo pod ovim uslovima, kako vas vremenske neprilike ne bi iznenadile i ugrozile vas i ostale učesnike u saobraćaju, preporučuje se svakako korišćenje zimskih guma u ovom vremenskom periodu.\n#7 Evropski izveštaj o saobraćajnoj nesreći\nDužni ste da uvek u automobilu imate Evropski izveštaj o saobraćajnoj nesreći, a kazna za neposedovanje istog je između 10.000 i 15.000 dinara. On se popunjava u slučaju materijalne štete do 200.000 dinara, kada nema povređenih lica i kada su oba vozača saglasna ko je kriv za nesreću.\nOlakšava čitav proces i prilikom saobraćajne nesreće koja ispunjava prethodne uslove, nije potrebno pozvati policiju. Ukoliko nemate Evropski izveštaj, možete ga nabaviti u osiguravajućim kućama ili uzeti od agencije za registraciju vozila.\nNadamo se da smo vam ovim tekstom razjasnili koju opremu u svakom trenutku morate imati u vašem automobilu ukoliko ste na teritoriji Republike Srbije. Ukoliko planirate put automobilom u neku drugu državu, postoji mogućnost da se propisi razlikuju, pa vam savetujemo da se raspitate o obaveznoj opremi koja je u njoj propisana.


SRBIJA OSTAJE BEZ SELEKTORA? Terzić želi na klupu Rusije - Smedia\nSRBIJA OSTAJE BEZ SELEKTORA? Terzić želi na klupu Rusije\nSELEKTOR odbojkašica Zoran Terzić je stigao u moskovski Dinamo i u intervjuu za Championat.ru priznao da bi dobro razmislio da preuzme kormilo Rusije, koja je na nedavnom šampionatu EP u Azerbejdžanu i Gruziji ispala u četvrtfinalu.\n- Na svetu postoje samo dve reprezentacije sa kojima želim da radim: Srbija i Rusija. Ako dobijem ponudu da vodim rusku selekciju veoma dobro ću da razmislim – rekao je strateg šampiona Evrope za ruski portal.\nPročitajte još: Terzić: Titula bez ijedne mrlje, najbolje po svim parametrima\nTrofejni stručnjak koji je u moskovski Dinamo stigao iz švajcarskog Volera nada se uspešnoj klupskoj sezoni.\n"Slatkiš" Sanja: Naravno da ću pokazivati GUZU, ako imate Ferari, nećete ga držati u garaži! (FOTO)\nŠveđanka Kadi Sanja definitivno je lice koje moramo upamtiti za naredne godine.\nStojković: Nagađali su da li će Napoli dati pet ili šest golova; Jovičić: Nismo se predavali\nUvek mi je bitno da ne primimo pogodak, naročito u ovakvoj utakmici. Imali smo šanse, ali smo zadovoljni bodom - rekao je Filip


Potpredsednik Vlade Republike Srbije i ministar unutrašnjih poslova Nebojša Stefanović najavio je danas da će od juna biti omogućeno izdavanje i produžetak važenja vozačkih dozvola elektronskim putem, kao i da će građanima te isprave stizati na kućnu adresu.\nStefanović je, na konferenciji za novinare na temu „Uloga Ministarstva unutrašnjih poslova u razvoju elektronske uprave u Republici Srbiji“, objasnio da će tako građanima biti omogućeno da izvade ta dokumenta bez odlaska u MUP.\nOn je dodao da se to ne odnosi na lične karte i pasoše, i precizirao da godišnje 600.000 građana registruje vozila elektronskim putem.\nUveli smo i digitalno prosleđivanje zapisnika osiguravačima za saobraćajne nezgode bez povređenih. Ne morate da idete u policiju po zapisnik, pa u osiguravajuću kuću, policija to sama prosleđuje, objasnio je Stefanović.\nPotpredsednik Vlade je naglasio i da je MUP uveo elektronsku prijavu boravišta stranaca, kao i da je učestvovao u projektu "Bebo, dobro došla na svet", uz napomenu da to ministarstvo hoće da bude lider i primer ne samo u Srbiji, već i u regionu.\nStefanović je najavio i da će policija u naredne dve godine na području Beograda instalirati još približno 1.000 stacionarnih kamera za video-nadzor kako bi doprinela boljoj bezbednosti građana i bržem otkrivanju krivičnih dela.\nOn je rekao da će te kamere imati softvere za prepoznavanje lica i registarskih tablica, i najavio da će kamerama postepeno biti opremani i patrolna vozila i policajci na ulici.\nPotpredsednik Vlade je naveo i da će rok za registraciju i vraćanje oružja biti produžen za još godinu dana, ali da više neće biti produžetka tog roka.\nStefanović je uputio apel građanima da vrate oružje i da izbegnu drakonske kazne, i dodao da za to ima dovoljno vremena.\nPrema njegovim rečima, ljudi uglavnom predaju oružje koje je zastarelo ili je lovačko naoružanje koje MUP uglavnom uništava ili prodaje.\nTakođe, on je najavio i da će zatražiti od nadležnog tužioca i sudije za prekršajne postupke mišljenje da li policija treba da učestvuje u rušenju bespravnih objekata.


Ukida se garantovana otkupna cijena struje za velike proizvođače – ASinfo Portal\n16.09.2021. / 16:40\nBANJALUKA – Mala postrojenja za proizvodnju električne energije iz obnovljivih izvora, instalisane snage do 500 kW, imaće pravo na garantovanu otkupnu cijenu struje, dok se to pravo ukida za velike proizvođače koji će električnu energiju samostalno prodavati na tržištu, propisuje Nacrt zakona o obnovljivim izvorima energije.\nNacrt zakona o obnovljivim izvorima energije razmatraće poslanici Narodne skupštine Republike Srpske na sjednici koja je zakazana za kraj septembra ove godine.\n„Novim zakonom izvršeno je razdvajanje vrste podsticaja za mala i velika postrojenja za proizvodnju električne energije. Mala postrojenja, instalisane snage maksimalno do 500 kW imaju mogućnost na podsticaj u vidu obaveznog otkupa po garantovanoj otkupnoj cijeni ili premije za električnu energiju koja se prodaje na tržištu ili koristi za vlastite potrebe“, naveli su u Vladi.\nSuprotno tome, velika postrojenja imaju obavezu da električnu energiju prodaju samostalno na tržištu uz mogućnost ostvarivanja podsticaja u vidu premije koja se utvrđuje u postupku aukcije.\nNaime, važeći zakon omogućava da proizvođači električne energije iz obnovljivih izvora energije instalisane snage do 10 MW imaju pravo na garantovanu otkupnu cijenu električne energije na period od 15 godina, dok će prema novom Nacrtu zakona to pravo imati samo mala potrojenja instalisane snage do 150 kW (500 kW biomasa i biogas i solarne elektrane na objektima).\nProizvođači u postrojenjima instalisane snage veće od 150 kW (velika postrojenja) električnu energiju će samostalno prodavati na tržištu, a moći će ostvariti pravo na premiju u postupku aukcije koja će se provoditi svake dvije godine. Aukcija omogućuje javno nadmetanje u kojem se bira ponuđač koji traži najmanju naknadu (premije) za podsticanje električne energije.\nU vezi sa socijalnim uticajima, u Vladi navode da će Nacrt pozitivno uticati na fizička lica, kao potrošače, kroz ograničavanje rasta naknade za podsticanje proizvodnje električne energije iz obnovljivih izvora, a koju krajnji kupci plaćaju kao dodatak na cijenu električne energije.\nNacrtom zakona se, takođe, utvrđuje kategorija „kupci – proizvođači električne energije“ i „zajednice obnovljive energije“, koji imaju pravo na neto mjerenje i neto obračun, s ciljem povećanja broja poizvođača struje iz obnovljivih izvora energije za vlastite potrebe, a koji neće ostvarivati pravo na podsticaj.\n„Sistem podsticaja nije dao zadovoljavajuće rezultate u pogledu povećanja učešća obnovljivih izvora u ukupnoj finalnoj potrošnji, a uzrokuje stalno povećanje naknada za krajnje potrošače zbog čega je došlo do promjene zakonodavstva EU i usvajanja nove Direktive Evropskog parlamenta i Savjeta o promovisanju upotrebe energije iz obnovljivih izvora energije od 11. decembra 2018. godine“, navedeno je u obrazloženju novog zakona.\nZbog toga su i u Srpskoj odlučili da mijenjaju propise i pripremljen je novi Zakon o obnovljivim izvorima energije, u formi Nacrta.\nTrenutni Zakon o obnovljivim izvorima energije i efikasnoj kogeneraciji u primjeni je od 2013. godine i u tri navrata je mijenjan.\nTagovi: obnovljivi izvori


Tokom drugog dana festivala umjetnosti i kreacije Many Men Show, koji je održan proteklog vikenda u Visokom, svi posjetioci festivala imali su priliku da uživaju u sjajnom nastupu visočke hip-hop grupe Marshall, koji su napravili odličan provod za sve ljubitelje ovog žanra. Tu priliku, jedan od članova ove grupe, MC Mido, iskoristio je kako bi upriličio promociju svog novog, dugo očekivanog spota, za pjesmu pod nazivom “Intro”.\nKako je, za naš portal, kazao MC Mido, nakon dugog perioda nepojavljivanja u javnosti sa novim pjesmama, ovu sjajnu priliku i festival umjetnosti i kreacije MMS, koji je kulturna oaza za sve mlade ljude iz Visokog, iskoristili su kako bi javnosti predstavili uvod u ono što će uslijediti do kraja godine, kada možemo očekivati mnogo novih pjesama iz studija Marshall crew-a.\n“Tokom prošlog mjeseca, na ovom spotu radio je veliki broj mladih i perspektivnih ljudi iz Visokog, sa kojima je bilo pravo zadovoljstvo sarađivati i uz čiju pomoć smo napravili sjajnu stvar, prema mom mišljenju. Režiju ovog spota potpisuje Amir Hajdarević, s kojim već dugo vremena sarađujem na ovakvim projektima, dok je za snimanje bio zadužen Admir Kamarić, a za istrumental na ovoj pjesmi Tarik Burko, čime smo upotpunili visočku ekipu koja će, vjerujem, u budućnosti biti sjajan reprezent Visokog” -kazao nam je Mido u našem razgovoru povodom promocije spota.\nNama ne preostaje ništa drugo nego da vam predstavimo ovaj spot i preporučimo da uključite sva čula i prepustite se odličnim ritmovima, koje donosi nova pjesma MC Mide.\nSpot možete pogledati na linku: https://www.youtube.com/watch?v=JFS68cXFJqE, a pored spota donosimo vam i neke zanimljive fotografije sa snimanja.


Srbija – Italija u subotu u polufinalu od 17,30 (RTS 2 i TV Arena Sport 1) – u drugom polufinalu Brazil – Francuska (20,30)\nMuška seniorska reprezentacija Srbije igraće protiv Italije u prvom polufinalu Finalnog turnira XXVII Svetske lige 2016, sutra (subota, 16. jul) od 17,30 časova, uz direktne prenos na RTS 2 i TV Arena Sport 1. U drugom polufinalu, od 20,30 časova, igraće Brazil – Francuska. U poslednjem meču u K grupi, Brazil je večeras u Krakovu pobedio SAD sa 3:2, po setovima 24:26, 21:25, 28:26, 25:21 i 15:12.\nSrbija prvoplasirana u J grupi – u subotu u polufinalu od 17,30 protiv drugoplasirane selekcije iz K grupe\nMuška seniorska reprezentacija Srbije igraće u prvom polufinalu Finalnog turnira XXVII Svetske lige 2016. sutra (subota, 16. jul) od 17,30 časova protiv drugoplasirane selekcije iz K grupe. Francuska je večeras u Krakovu, u 3. kolu J grupe, pobedila Srbiju sa 3:2, po setovima 25:20, 25:19, 24:26, 19:25 i 15:12, posle 118 minuta igre.\nSrbija 11. put u polufinalu Svetske lige – savladan svetski prvak, Poljska sa 3:1 u Krakovu\nMuška seniorska reprezentacija Srbije igraće 11. put u polufinalu Svetske lige. Seniori Srbije su večeras u Krakovu, u 2. kolu J grupe na Finalnom turniru XXVII Svetske lige 2016, savladali Poljsku sa 3:1, po setovima 25:23, 25:20, 18:25 i 25:18, posle 108 minuta igre.\nPoljska bolja od Francuske posle 0:2 – Brazil maksimalno porazio Italiju\nDanas su odigrane prve utakmice na Finalnom turniru XXVII Svetske lige 2016. u Krakovu. U J grupi, Poljska je posle preokreta i pet odigranih setova savladala Francusku sa 3:2 (21:25, 17:25, 25:17, 28:26, 15:12). U prvom meču u K grupi, Brazil je pobedio Italiju sa 3:0 (25:18, 25:20, 25:19). Srbija će prvi meč u Krakovu odigrati sutra (četvrtak, 14. jul) od 20,30 časova protiv Poljske, uz direktne prenose na RTS 2 i TV Arena Sport 1.\nSeniori spremni za prvi meč protiv Poljske (četvrtak, 20,30 – RTS 2 i TV Arena Sport 1)\nU Krakovu danas (sreda, 13. jul) počinje Finalni turnir XXVII Svetske lige 2016, koji će se odigrati od 13. – 17. jula. Seniori Srbije će igrati sa Poljskom i Francuskom u J grupi, dok će u K grupi igrati Brazil, SAD i Italija. Organizatori su samo promenili slova ispred grupa, a reprezentacije će igrati po već objavljenom rasporedu. Finalni turnir u Krakovu otvoriće danas sutra (sreda, 13. jul) Brazil i Italija od 17,30 časova uz direktan prenos na TV Arena Sport 1.\nStrana 13 od 108


MAKRO – Page 640 – Bankar.me\nVažno jačati ekonomske odnose\nSpecijalni predstavnik EU u BiH Peter Sorensen svečano je danas otvorio 16. Međunarodni sajam privrede – Mostar 2013. te tom prilikom izjavio da je EU čvrsto opredijeljena podržati napredak BiH prema toj zajednici. „Jesmo i ostaćemo najsnažnija podrška BiH u njenim ekonomskim reformama i nastojanju da vladavinu prava i borbu …\nPrvi pad cijena u Grčkoj od 1968.\nIndeks potrošačkih cijena u Grčkoj je u martu smanjen za 0,2 odsto u odnosu na isti period 2012, prvi put od maja 1968, saopštio je nacionalni Zavod za statistiku Elstat. U februaru su cijene u Grčkoj porasle za 0,1 odsto u odnosu na isti mjesec prethodne godine.\nNajbogatiji Izraelac se seli u Veliku Britaniju\nNajbogatiji Izraelac, Idan Ofer, seli se u London, a taj potez mogao bi da rasplamsa debatu u nejednakosti u Izraelu i neometanom bogaćenju. Ofer (57), čije se bogatstvo procjenjuje na 6,5 milijardi dolara čini to, kako kažu ljudi koji su mu bliski, iz ličnih razloga – tamo mu živi majka, …\nCrna Gora uvodi plaćanje poreza poslovnim nekretninama\nCrnogorska vlada godinama bezuspješno traži učinkovit način utjerivanja dugova poreskih dužnika. Da bi riješila taj gorući problem vlada je pripremila uredbu kojom će svaki poreski obveznik u Crnoj Gori s dugom većim od 100.000 eura, a takvih je podosta, moći svoje dugove, umjesto novcem isplatiti stambenom ili poslovnom nekretninom.\nŠvajcarska: Blagi rast inflacije\nInflacija u Švajcarskoj je u martu porasla za 0,2 odsto u odnosu na prethodni mjesec, saopštio je nacionalni Zavod za statistiku. Rast cijena u martu, koji je doveo do blagog povećanja inflacije, prije svega je posljedica poskupljenja odjeće i obuće poslije sezonskih rasprodaja u februaru.\nAvon ukida stotine radnih mjesta\nŠvedska kozmetička kompanija Avon najavila je ukidanje više od 400 radnih mjesta, kao i napuštanje ili restrukturisanje loše poslujućih preduzeća u Africi, na Bliskom istoku i Evropi. Najavljeno ukidanje radnih mjesta, koje odgovara oko jedan odsto od 39.100 zaposlenih u Avonu, biće sprovedeno u svim regionima i segmentima, prenosi agencija …\nRast privrede u Kini 8,2 odsto\nPredviđa se da će Kina imati rast BDP-a od 8,2 odsto 2013. godine podstaknut jakom domaćom tražnjom i pod uslovom da nastavi da podstiče javnu potrošnju. U izveštaju Azijske razvojne banke (ADB) se dodaje, međutim, da će mjere kineske vlade za zaštitu životne okoline i za smanjenje velikih razlika u …\nU Evropi u proteklih pet godina otpušteno šest miliona ljudi\nApril 8, 2013 Ekonomija, MAKRO, SVE VIJESTI 0\nMeđunarodna organizacija rada /ILO/ saopštila je danas da je od početka ekonomske krize 2008. godine u Evropi do danas otpušteno šest miliona radnika. U svom izvještaju o stanju na evropskom tržištu rada, ova agencija UN navodi da je stopa zaposlenosti tokom 2012. godine širom EU bila 57,6 odsto ili manje …\nSAD pozivaju EU da ublaži mjere štednje\nEvropske zemlje moraju ublažiti mjere štednje i usvojiti nove politike za podsticanje rasta, izjavio je američki ministar finansija Džejkob Lu, započevši seriju sastanaka sa vodećim evropskim liderima. Najveći trgovinski partner Sjedinjenih Američkih Država (SAD) i najveći svjetski ekonomski blok ušao je u četvrtu godinu dužničke krize, sa velikim brojem zemalja …\nTurska vratila dug od 52 mlrd. $\nTurska će u maju otplatiti poslednju ratu duga Međunarodnom monetarnom fondu (MMF), u visini od 426 miliona dolara. Poslije otplate duga u odnosima Ankare i MMF koji traju već više od pola vijeka, nastupiće nova etapa, u kojoj će se Fond ograničiti na praćenje ekonomske situacije u Turskoj, piše provladin …\nŠpanska ekonomija, koja je daleko od izlaska iz recesije nastale 2012. godini zbog pada bruto domaćeg proizvoda (BDP) od 1,4 odsto, pretrpiće ove godine usporavanje ekonomske aktivnosti do 1,9 odsto. To usporavanje će se, međutim, produžiti i na 2014. godinu, kada će, prema posljednjim prognozama britanske HSBC banke, oslabiti za …\nSnižena prognoza privrednog rasta Francuske\nFrancuski ministar finansija Pjer Moskovisi saopštio je da je snižena prognoza privrednog rasta Francuske za 2013. sa 0,8 na 0,1 odsto bruto domaćeg proizvoda. „Naša najnovija prognoza, koju ćemo dostaviti Savjetu za javne finansije, poklapa se sa predviđanjima koje je objavila Evropska komisija“, izjavio je francuski ministar na televizijskoj stanici …\nVećina Njemaca smatra da je nepravedno da se posljedice krize lome preko grčkih leđa\nNjemci kao i drugi Evropljani su uvjereni da se kriza može nadvladati zajedničkim trudom i radom. Mnogi su isto tako mišljenja da grčki građani nezasluženo osjećaju posljedice krize na vlastitoj koži. Usprkos različitim izazovima pred kojima stoje pojedine evropske države, dvije trećine stanovnika zemalja EU-a izjašnjava se i dalje za jednu …\nPage 640 of 783« First...610620630«638639640641642 » 650660670...Last »


Ponomarjeva: Nema sile koja će zaustaviti izgradnju gasovoda “Južni tok”! | ENERGETIKArs.com\nNalazite se na Home » Gas » Ponomarjeva: Nema sile koja će zaustaviti izgradnju gasovoda “Južni tok”!\nObjavljeno: 12:44, 20. Februara 2014.\nPonomarjeva smatra da Evropa ne treba da se svađa sa “Gaspromom”, pošto će njene potrebe za gasom u narednim decenijama samo rasti, te da je izgradnja gasovoda korisnija Evropi i južnim zemljama nego Rusiji.\n“Prema proračunima, potražnja za prirodnim gasom u Evropi do 2030. godine ‘porašće’ za 25 odsto, od čega će se 80 odsto gasa uvoziti”, ističe Ponomarjeva.\nOna ocjenjuje da bi Rusija imala finansijske troškove i gubitak dobiti u slučaju najneprijatnijeg scenarija – da izgradnja “Južnog toka” bude obustavljena, ali da to ne bi bilo fatalno za rusku ekonomiju, dok bi za Evropu odustajanje od ruskog projekta značilo niz energetskih i političkih kriza.\nPonomarjeva navodi da su evropski činovnici od diplomatskih aluzija i želja prešli na otvoren diktat, tražeći preispitivanje ugovora o izgradnji “Južnog toka”, što predstavlja najbanalniju prijetnju i ucjenu.\nEU tvrdi da međuvladini ugovori Moskve sa zemljama kroz koje će proći “Južni tok” nemaju pravnu snagu, a Ponomarjeva ocjenjuje da, prema logici evropskih činovnika, pravnu snagu tim dokumentima ne daju vlade i parlamenti zemalja, nego Treći energetski paket /TEP/, prema kojem isporučilac gasa ne može biti vlasnik gasovoda.\nOna pojašnjava da bi to značilo da “Gasprom” izgradi gasovod, ali da nije njegova briga čiji će gas njime proticati i po kojoj cijeni!?\n“Nastaje čudna situacija da je ono što odgovara nacionalnim interesima i ekonomijama, recimo, Srbije i Republike Srpske – ‘opasno’ za EU”, ukazuje Ponomarjeva.\nStav Beograda da o “Južnom toku” treba da se dogovore Moskva i Brisel, Ponomarjeva komentariše kao potez kojim rukovodstvo Srbije odnose Moskve i Beograda neposredno stavlja u zavisnost od razvoja odnosa Moskve i Brisela.\nPonomarjeva ocjenjuje da izgradnja “Južnog toka” kroz Srbiju ne zavisi samo od Moskve i Zapada, nego i srpske strane i izražava bojazan da bi Srbija mogla da inicira preispitivanje međuvladinog rusko-srpskog ugovora, koji se tiče “Južnog toka” i Naftne industrije Srbije /NIS/, pa čak i da ga zamrzne.\nOna navodi da su u ruskom Ministarstvu energetike uvjereni da neće doći ni do kakvog raskidanja ugovora za “Južni tok”, jer je većina ugovora zaključena još 2008. godine, odnosno prije stupanja na snagu Trećeg energetskog paketa.\nPrema mišljenju rukovodilaca ruskih energetskih resora, međuvladini ugovori koji su zaključeni sa drugim zemljama o “Južnom toku” pravno imaju veću težinu od ostalih zakona EU.\n“Riječ je o diskriminaciji ruskih kompanija na evropskom tržištu pošto je Treći ekonomski paket, na koji se poziva Brisel, suprotan Sporazumu između Rusije i EU u dijelu podsticanja i zaštite investicija, kao i normama Svjetske trgovinske organizacije”, precizira Ponomarjeva.\nAko EU bude podnosila tužbe protiv “Gasproma” zbog neispunjavanja normi Trećeg ekonomskog paketa, ocjenjuje ona, ruska strana može da odgovori simetrično, a Moskva je već poručila da sprema tužbe protiv EU zbog ograničenja, koje je uspostavio ozloglašeni Treći energetski paket.\nPonomarjeva ističe da je “Gasprom” već našao kupce za svu pretpostavljenu količinu gasa od 63 milijarde metara kubnih godišnje.\n“Južni tok’ omogućava sigurnu isporuku gasa, investicije, nova radna mjesta i aktiviranje finansijsko-bankarske sfere zemalja koje su uključene u realizaciju projekta”, zaključuje Jelena Ponomarjeva, doktor političkih nauka i profesor Moskovskog državnog instituta međunarodnih odnosa Ministarstva inostranih poslova Rusije. Srna


Potpisan sporazum koji otvara put ulasku Rusije u STO\nSAD i Rusija potpisale su značajan trgovinski sporazum koji Moskvu približava učlanjenju u Svetsku trgovinsku organizaciju. Sporazum je potpisan na kraju samita Azijsko-pacifičko ekonomskog foruma u Vijetnamu. Vest o potpisivanju sporazuma objavljena je pri kraju susreta predsednika Buša sa ruskim predsednikom Putinom, u vijetnamskoj prestonici Hanoju. Američki predsednk je pozdravio ovaj sporazum.\n«Ovo je dobar sporazum za SAD, kao i za Rusiju, a dobar je i za medjunarodnu trgovinu.»\nAmeričko-ruski trgovinski sporazum je usvojen posle više godina napornih pregovora i obuhvata gotovo sve aspekte trgovinskih odnosa Vašingtona i Moskve. Dokument ima 800 stranica, a potpisali su ga vodeći trgovinski zvaničnici dve zemlje, ocenivši da je to poslednji deo dugog putovanja. Ruski predsednik Vladimir Putin se složio sa tom ocenom.\n«Sa svoje strane želeo bih da naglasim da je to bio naporan proces - pet godina intenzivnih nastojanja koja su kulminirala današnjim potpisivanjem u Moskvi protokola o pristupanju Rusije Svetskoj trgovinskoj organizaciji.»\nZaključenje trgovinskog sporazuma se smatra glasom poverenja SAD u rusku ekonomiju. Sporazum obuhvata niz pitanja - od ukidanja carina na automobile do zaštite prava intelektualne svojine. Rusija je trenutno najveća ekonomija van Svetske trgovinske organizacije, a sporazum sa SAD bio joj je potreban kao poslednji važan korak ka učlanjenju u STO. Moskva sada mora još da potpiše multilateralni trgovinski sporazum sa STO, što je proces koji bi mogao da potraje do sredine sledeće godine.\nPredsednik Buš se na marginama samita Azijsko-pacifičkog ekonomskog foruma sastao sa liderima sve četiri zemlje koje, pored SAD i Severne Koreje, učestvuju u šestostranim pregovorima o severnokorejskom nuklearnom programu - Rusije, Kine, Japana i Južne Koreje. Susret sa kineskim predsednikom Hu Djintaom održan je neposredno pre zvaničnog završetka samita, a zvaničnici Bele kuće navode da je bio obeležen veoma pozitivnom razmenom mišljenja o Severnoj Koreji. Posle susreta sa kineskim predsednikom, predsednik Buš je otputovao u Ho Ši Min Grad, nekadašnji Sajgon, gde će se sutra sastati sa vijetnamskim poslovnim liderima. Posle toga, predsednik Buš putuje u Indoneziju, poslednje odredište svoje azijske turneje, gde će se sastati sa indonežanskim predsednikom Susilom Bambang Judhojonom.


USK će sufinansirati neophodne radove za osiguranje putnih prelaza - Akta.ba\n31.08.2018. 12:49 / Izvor: Fena\nDva mjeseca nakon pokretanja željezničke linije Sarajevo-Bihać-Sarajevo ta se linija pokazala kao jedna od najisplativijih. Iz Bihaća ka Sarajevu vozom je u tom periodu putovalo oko 2.000 putnika, ali konkretni pokazatelji bit će dostupni u kvartalnom izvještaju Željeznica FBiH, informisao je Alagić.\n"JP Željeznice FBiH bi sufinansirale uređenje prelaza s 50 posto sredstava, a Unsko-sanski kanton, u dogovoru sa predstavnicima Grada Bihaća i općina, bi se uključio u sufinansiranje, s obzirom na to da je potreban iznos od 300.000 KM po pružnom prelazu prevelik za budžete lokalnih zajednica", kazao je Rošić.\n"To je interes svih nas i moramo se uključiti, u skladu s mogućnostima. Redovna linija na relaciji Bihać- Bosanski Novi bila bi posebno značajna za učenike i radnike iz Bosanske Otoke i Bosanske Krupe. Da projekt zaživi potrebno je instalirati pružne prelaze i tu smo spremni da se uključimo i da zajednički nastupamo prema višim nivoima da se osiguraju potrebna sredstva", podvukao je premijer.\n"Drago mi je što Željeznice Federacije ozbiljno razmišljaju o daljnjem razvoju željezničkog saobraćaja u našem kantonu", zaključio Rošić.


07-12-2019 22:06 Svet Planeta\nRusija neće prva razmeštati naoružanje ni u jednom regionu sveta u kom nema američkih raketa, već će samo istom merom odgovarati na poteze Sjedinjenih Američkih Država, rekao je danas ministar inostranih poslova Rusije Sergej Lavrov.\nOn je na zajedničkoj konferenciji za novinare sa italijanskim kolegom Luiđijem di Majom u Rimu rekao da Zapad ne reaguje na predlog Rusije o moratorijumu na razmeštanje raketa, a izuzetak je predsednika Francuske Emanuel Makron, koji je rekao da je spreman da počne dijalog o toj temi.\nLavrov je istakao da Moskva neće promeniti stav o tome da ne postavlja prva rakete u Evropi, čak i ako niko ne podrži moratorijum koji je predložila Rusija.\n"Ako vidimo da moratorijum nema podršku, stav predsednika Rusije Vladimira Putina će ostati ovo što sam sada izneo. Ako, međutim, bude bilo praktičnih koraka u proizvodnji i razmeštanju raketa, odgovorićemo istom merom, ali naglašavam da nećemo biti prvi", naglasio je Lavrov.\nGovoreći o predstojećem samitu lidera "Normandijske četvorke" 9. decembra u Parizu, Lavrov je naglasio da Rusija očekuje da će na tom sastanku razumeti namere ukrajinskog rukovodstva u vezi s ispunjavanjem odredbi Minskog sporazuma, pošto zasad iz Kijeva stižu protivrečni signali.\n"Zajednički stav je da je neophodno potpuno i dosledno ispunjavati Minski sporazum, koji je odobren Rezolucijom 2202 Saveta bezbednosti UN. Očekujemo da će namere ukrajinskog rukovodstva biti razumljivije tokom predstojećeg samita u Parizu. Važno nam je da razumemo da Kijev planira da radi na ispunjavanju Minskog sporazuma, jer odatle stižu protivrečni signali od raznih zvaničnika", kazao je Lavrov.\nŠef italijanske diplomatije Luiđi di Majo je izjavio da je sa ruskim kolegom razgovarao o situaciji u Siriji, Libiji i o pitanju sankcija.\n"To je bio veoma prijatan dijalog, koji potvrđuje da je Rusija za Italiju najvažniji sagovornik", rekao je Di Majo.\nPročitajte OVDE zašto svi putevi vode ka Putinu.


Ruski raketni motori se izvoze u SAD | Ekonomist\nRuski raketni motori se izvoze u SAD\nby Redakcija - 17/01/2015 0\nRuska kompanija “”Energomaš” isporučiće 60 novih raketnih motora “RD-181” američkoj kompaniji “Orbital sajenses”, prenose svjetski mediji.\nVijest da su kompanije iz Rusije i SAD sklopile ugovor o poslu čija vrijednost iznosi milijardu dolara izazvala je snažne reakcije s obzirom na to da su još uvijek na snazi američke sankcije nametnute Rusiji.\nRiječ je o ugovoru koji su potpisale ruska korporacija za proizvodnju raketa za svemirska istraživanja “Energomaš”” i američka kompanija “Orbital sajens korp”, koji predviđa da kupac iz SAD kupi u Rusiji 60 raketnih motora tipa RD-181.\nUgovor potpisan u Moskvi precizira da će američki kupac prva dva raketna motora dobiti već u junu 2015. godine. Takođe, ugovor obuhvata ne samo troškove proizvodnje motora, nego i usluge poput obuke za let, instaliranja raketnih motora i obavljanja testova.\nRaketni motor RD-181 specijalno je projektovan za raketu nosač “angara”, koja snabdijeva Međunarodnu kosmičku stanicu.\nPentagon i Boing sklopili sporazum vrijedan četiri…\nOpštine i njihove firme tokom tri mjeseca za gorivo…\nVenecuela postala zemlja nestašice i dugih redova\nPenzije u Crnoj Gori od 100 do 2.095 €


source.ba | Nova opcija WhatsAppa: Poruke se same brišu poslije određenog perioda\nWhatsApp često dodaje funkcije u svoju popularnu aplikaciju za komunikaciju. Tokom oktobra su se pojavile informacije da WhatsApp testira novu karakteristiku, pod nazivom "Disappearing Messages", ali njena funkcija do sada nije bila poznata.\nFunkcija je ponovo primjećena u najnovijoj verziji 2.19.275 za WhatsApp Beta za Android i sada imamo bolji uvid u svrhu ove karakteristike. Naziv opcije je u međuvremenu promenjen u "Delete Messages", a porukama korisnika omogućava da nestanu/obrišu se nakon određenog vremenskog perioda (nakon jednog sata, dana, nedjelje, mjeseca ili godine).\nWABetaInfo je otkrio da je namjena funkcije da spriječi da grupni razgovori preko poruka zauzimaju previše mesta na telefonima. Delete Messages za grupne razgovore je trenutno dostupan samo administratorima grupnih chatova, kako bi se podešavanja primenila na sve učesnike u razgovoru, prenose Nezavisne.


Vojno balansiranje Srbije: I Rusija i NATO\nPočetak vojne vežbe "Platinasti vuk", foto: Ministarstvo odbrane Srbije\nU Vojnoj bazi „Jug“ kod Bujanovca na jugu Srbije, danas je počela međunarodna vojna vežba „Platinasti vuk“, u kojoj vojska Srbije učestvuje sa vojskama osam država, među kojima i nekoliko članica NATO. Istvoremeno, u Belorusiji je u toku još jedna antiteroristička vojna vežba pod imenom “Slovensko bratstvo”, u kojoj Srbija učestvuje uz Rusiju i zemlju domaćina.\nDok Beograd istrajava na politici vojne neutralnosti i balansiranju između saradnje sa Moskvom i NATO kroz program Partnerstvo za mir, javnosti manje poznati ostaju podaci o tome da se u Srbiju, kada je u pitanju opremanje vojske, od država članica Alijanse slilo višestruko više novca nego iz mnogima emotivno bliže Rusije.\nNa krajnjem jugu Srbije vojnici iz osam zemalja plus države - domaćina, počeli su vojnu vežbu. Pripadnici vojski BiH, Bugarske, Makedonije, Mađarske, SAD, Slovenije, Ujedinjenog Kraljevstva, Crne Gore i Srbije, okupljeni pod imenom „Platinasti vuk“, narednih 11 dana će se, prema ranijim najvama, uvežbavati u „upotrebi nesmrtonosnog oružja i procedurama, radnjama i postupcima prilikom angažovanja u multinacionalnim operacijama i okruženju“.\nMada se „Platinasti vuk“ ne održava pod okriljem NATO, šest od osam gostujućih država učesnica, članice su tog vojnog saveza, dok je, prema izjavama premijera i šefa diplomatije Makedonije, Zorana Zaeva i Nikole Dimitrova, nova vlada te države „čvrsto rešena da je uvede u NATO“.\nOd donošenja te odluke do danas, gotovo sve zemlje u okruženju su ili postale članice ili su na putu da budu deo NATO saveza. Poslednja od njih, Crna Gora, formalno je pristupila NATO-u 5. juna.\n„Ne bi bilo iznenađujuće da Srbija, na tom nekom nekom deklarativnom nivou, ostane vojno neutralna i narednih deset godina“, rekla je za Radio Slobodna Evropa Katarina Đokić iz Beogradskog centra za bezbednosnu politiku.\nOno što se, međutim, događa u praksi jeste da, iako vojno neutralna, Srbija ne može da ignoriše realnost u kojoj je NATO-države gotovo potpuno okružuju.\nI vršilac dužnosti premijera, šef diplomatije Ivica Dačić, na nedavno održanom forumu u organizaciji ISAC fonda (6. juna 2017.), rekao je da su u prethodnih pet godina održane 44 vežbe sa SAD, a samo šest sa Ruskom Federacijom.\n„Mislim da brojke jasno govore o tome koje je osnovno usmerenje Srbije“, rekao je tada Dačić ipak dodavši da je „potenciranje saradnje sa drugim partnerima kao negativno, isključiv i pogrešan pristup“.\nU prethodnih pet godina održane 44 vežbe sa SAD, a samo šest sa Ruskom Federacijom: Ivica Dačić\n„U ovom trenutku je prosto neophodno konstatovati da Srbija više sarađuje sa NATO nego sa Rusijom, ali to nije nešto što je bilo koja politička elita u poslednje vreme bila spremna da obznani i prizna, a za njih bi bilo tek nezamislivo da to još i promovišu“, primećuje Katarina Đokić.\nO obimu saradnje Srbije sa državama NATO, najslikovitije govore podaci koje je Ministarstvo odbrane dostavilo RSE, a koji pokazuju da je, u okviru te saradnje pod okriljem programa Partnerstvo za mir, Srbija učestvovala u ukupno 23 vojne vežbe, uglavnom kao posmatrač.\n„Sve vežbe realizovane su na teritoriji država članica NATO i partnera, a prva takva na teritoriji Srbije (REGEX 18) planirana je za oktobar 2018. godine“, naveli su Ministarstvu odbrane, u kome ipak ističu da „oružane snage Srbije, shodno politici vojne neutralnosti, kao i odlukama najviših državnih institucija, do sada nisu bile angažovane u izvođenju NATO operacija“.\nZbog svega navedenog, Katarina Đokić smatra da će, uz nastavak politike vojne neutralnosti „da se prosto nastavi i ovaj trend sve intenzivnije saradnje sa NATO, koji nije uslovljen samo blizinom NATO, već i činjenicom da Srbija ima zacrtan cilj da uđe u EU i da saradnja sa NATO znači i veću saradnju sa članicama EU“.\nIstovremeno, sa javnom mnjenju Srbije znatno bližom Rusijom, do sada je realizovano gotovo četiri puta manje vojnih vežbi nego pod pokroviteljstvom NATO – pet ih je obavljeno, a šesta, „Slovensko bratstvo“, trenutno je u toku kod grada Bresta u Belorusiji.\nTakođe, upadljiva je razlika i kada se pogledaju donacije koje su pristigle iz država članica NATO s jedne i Rusije s druge strane.\nSrbija između NATO i Rusije\nOd 2014. godine do danas, iz zemlja NATO je, prema zvaničnim podacima, Srbija u donacijama dobila oko 12 miliona evra. Najveći pojedinačni donator su SAD sa približno 9.8 miliona, dok poslednja zabeležena donacije Rusije datira iz 2014. godine i iznosi 52.000 evra.\nIste, 2014. godine, od država članica NATO Srbija je dobila gotovo pet miliona evra. Od toga 3.9 miliona samo od SAD.\n2015. Srbija je od država NATO dobila 5.6 miliona evra, 2016. 857 hiljada evra, a 2017. godine 460 hiljada evra, proizilazi iz podataka Ministarstva odbrane Srbije.\nSvi ovi podaci, iako javno dostupni, novost su za većinu građana Srbije. Razlog, objašnjava Katarina Đokić iz Beogradskog centra za bezbednosnu politiku, treba tražiti u političkim elitama koje ne žele da ugroze svoje rejtinge na nepopularnoj temi, s obzirom da većina građana Srbije NATO i dalje posmatra isključivo kroz bombardovanje ’99. godine.\n„U tom smislu se i dalje smatra kao politički osetljivo da se priča o saradnji sa NATO i o nekim aspektima koji su možda i pozitivni za Srbiju i za sistem odbrane Republike Srbije. S druge strane, interesantno je da se ni mediji nisu preterano bavili ovom temom, iako su sve informacije i o zajedničkim vojnim vežbama i o saradnji, bilateralnim sporazumima, donacijama dostupne na sajtu Ministarstva odbrane. Tako da, nije moguće reći da Ministarstvo bilo šta krije, nego da te infromacije, iz nekog razloga, ne završavaju u široj javnosti“, rekla nam je.\nDodajmo još da je Srbija od Rusije za 25 miliona evra kupila dva helikoptera MI-17, koje je na aerodromu u Batajnici, uz medije dočekao tadašnji premijer Aleksandar Vučić.\nPolovnih šest MiG-ova 29, o kojima se u javnosti veoma mnogo govorilo, još nije stiglo u Srbiju. Kada bi trebalo da dođu, pouzdano se ne zna, ali, prema poslednjim informacijama koje prenose domaći mediji, mogli bi da budu isporučeni do polovine jula.\nTo, kako dodaju, garantuje lično predsednik Rusije, Vladimir Putin.\nAmerički vojnici stigli u Srbiju na vojnu vežbu 'Platinasti vuk'\nVučić u Moskvi: Srbija ostaje neutralna\nPadobranski desant u okviru vežbe 'Slovensko bratstvo 2016'\nMože li Srbija sedeti i na evropskoj i na ruskoj stolici\nGašić: Nema istočne ili zapadne vojne neutralnosti


Tilerson s ministrima tri zemlje o novoj strategiji u Avganistanu\nBeta 21. avgusta 2017. 22:20\nDržavni sekretar SAD Reks Tilerson razgovarao je danas s ministrima spoljnih poslova Avganistana, Pakistana i Indije, pred objavljivanje nove strategije za rat u Avganistanu američkog predsednika Donalda Trampa.\nTilerson je danas razgovarao s kolegama iz te tri zemlje o mogućnostima njihove saradnje sa SAD na novoj regionalnoj strategiji u cilju stabilizacije južne Azije, navodi Asošiejted pres.\nTramp će noćas u 21.00 po lokalnom vremenu (u 3.00 po srednjoevropskom) objaviti svoj plan za najduži rat u istoriji SAD koji traje već 16 godina.\nNjujork tajms juče je objavio da će predsednik SAD verovatno saopštiti da će u Avganistan biti poslato nekoliko hiljada novih vojnika.\nU Avganistanu se nalazi oko 8.400 američkih vojnika koji pružaju podršku lokalnim vlastima u borbi protiv pobunjenika posle povlačenja medjunarodnih snaga krajem 2014. godine.\nSAD su započele intervenciju u Avganistanu 7. oktobra 2001. godine kao odgovor na terorističke napade na Njujork i Vašington 11. septembra, u cilju zbacivanja talibana s vlasti i uništenja terorističke organizacije Al Kaida, odgovorne za te napade.


Krv na obrazu Aleksandra Vučića - NOVA stranka\nNova stranka najoštrije osuđuje brutalan napad na lidera Levice Srbije Borka Stefanovića i poziva nadležne organe da hitno reaguju i nasilnike što pre privedu pravdi.\nStravičan nasrtaj na političara opozicije koji se večeras odigrao u Kruševcu još je jedan u nizu dokaza da obračun vladajuće strukture sa neistomišljenicima dobija zabrinjavajuće razmere. Fizički napadi su samo novi nivo u političkoj borbi koju Srpska napredna stranka, na čelu sa svojim liderom Aleksandrom Vučićem, vidi kao gladijatorsku arenu kroz čije prstenove etiketiranja, medijske hajke i zastrašivanja kad-tad prođe svako ko se usudi da drugačije misli.\nNova stranka ponavlja da politika nipošto ne sme biti borba na život i smrt i, pozivajući na pribranost, apeluje na građane Srbije da se ne plaše, jer su ovakvi i slični napadi samo dokaz da je vrh vlasti uveliko svestan da mu podrška opada i da će birači pomenuti primitivizam i nasilništvo sasvim sigurno kazniti na prvim sledećim izborima.\nPrevious article\tNesposobnost i licemerje Aleksandra Vučića ugrožavaju bezbednost Srba na KiM Next article\tDok novogodišnja rasveta šljašti, Beograđani se smrzavaju u stanovima


U BEOGRADU POSTAVLJENE NA VIŠE LOKACIJA: Poverenik pokrenuo nadzor o preklu novih kamera! • HAPPYTV.RS\nU BEOGRADU POSTAVLJENE NA VIŠE LOKACIJA: Poverenik pokrenuo nadzor o preklu novih kamera!\nPoverenik za informacije od javnog značaja i zaštitu podataka o ličnosti pokrenuo je postupak nadzora prema nadležnim gradskim službama, nakon što su mediji preneli da je u Beogradu postavljeno više desetina kamera nepoznatog porekla.\nNa više lokacija u gradu pojavile su se kamere, a da nije poznato ko i u koju svrhu ih je postavio.\n- U neposrednoj komunikaciji sa predstavnicima MUP-a, već su pribavljene informacije da MUP ne stoji iza postavljanja ovih kamera, te je postupak nadzora prema ministarastvu pokrenut praktično samo radi pribavljanja formalne potvrde navedene činjenice - navodi Poverenik.\nOn podseća da su mediji preneli i izjavu sekretara Sekretarijata za vanredne situacije, da Gradskoj upravi nije poznato ko postavlja kamere, ali i izjavu, kako navodi, gradskog menadžera koji je juče najavio da će Gradska uprava iz razloga bezbednosti u saobraćaju postaviti određeni broj kamera u gradu.


Rusija: Čak i bez zastave na Olimpijadi svi će znati ko smo - Sputnjik Srbija\n22:51 18 April 2021\n18:30 10.12.2019 (osveženo 11:29 11.12.2019) Preuzmite kraći link\n„Čak i ako budemo morali da se takmičimo bez zastave, svi ćemo znati da je to naš sportista, jer su njegovi rezultati dostignuća kojima se ponosi Rusija i u koje su uloženi snaga i znanje ruskog sporta! I predstavnici drugih zemalja su svesni toga. Naravno da nam nije drago što naša olimpijska istorija počinje pod takvim okolnostima, ali smo sigurni da će Olimpijski komitet Rusije i Ministarstvo sporta Rusije uložiti sve napore kako bi naši sportisti mogli da otputuju u Tokio“, istakao je Bičkov.\nPrema njegovim rečima, trenutno su u toku pripreme za Olimpijske igre 2020. godine.\n„Pripremamo se da adekvatno nastupimo na Olimpijadi 2020. godine. Aktuelni standard koji odgovara kodeksu VADA uključuje i Svetsko prvenstvo i Olimpijske igre, a ne odnosi se na kontinentalna takmičenja“, zaključio je Bičkov.\nIzvršni komitet VADA je ranije saopštio da je Rusija izgubila pravo da organizuje međunarodna sportska takmičenja i podnosi zahteve za njihovu organizaciju. Sportisti ne mogu da učestvuju ni na olimpijskim, ni na svetskim smotrama pod nacionalnom zastavom.\nolimpijske igre, Olimpijada, VADA, sport


Halal diplomatija - Nedelja - Dnevni list Danas\nPočetna » Nedelja » Halal diplomatija\nNaravno, u američkom Kongresu glatko je prošla rezolucija demokrata i republikanaca kojom se traži od Bušove administracije da se sad, posle osmogodišnje agonije, obezbedi formula za nezavisnost Kosova i time inauguriše nova državica na Balkanu. Senat i Predstavnički dom na Kapitol Hilu brzo su se usaglasili oko teksta te rezolucije kojom se traži, preko Saveta bezbednosti, američko očinstvo buduće Republike Kosovo (srpski kokus, šta to beše?), što predstavlja iskakanje iz tekuće vašingtonske prakse – koju karakteriše potpuni raskorak Kongresa i Bele kuće oko ključnih domaćih i međunarodnih pitanja.\n0Piše: Slobodan Pavlović 28. aprila 2007. 00.00\nU Vašingtonu se smatra da je amputacija Kosova jedino pravo rešenje za Srbiju, ometenu u tranzicionom razvoju, i njene, eventualne, evro-atlantske ambicije. Sve je to, međutim, za Amerikance „pod B“. A, pod A je veoma primetno nastojanje da se preko Kosova koliko-toliko amortizuje katastrofalni pad rejtinga koji je zadesio SAD širom islamskog sveta zbog vojnih intervencija u Avganistanu i Iraku. Poslednjim popisom registrovano je oko šest miliona Amerikanaca islamske veroispovesti i ta biračka masa od dva odsto stanovništva predstavlja zanemarljiv procenat u izbornim kalkulacijama senatora, kongresmena i predsednika države. Ali, sasvim je druga priča sa onih oko milijardu muslimana u ostalom svetu – koncentrisanih, pre svega, u strateški ključnim regionima Bliskog i Srednjeg istoka. „Albanci sa Kosova, ionako već najviše proamerički nastrojeni u islamskom svetu, obezbediće (budućom nezavisnošću) preko potreban primer uspešnog američko-muslimanskog partnerstva“ – napisao je tim povodom, u „Fajnenšel Tajmsu“ senator Džo Bajden, predsednik Komiteta za međunarodne odnose.\nBajden, inače jedan od autora prokosovske rezolucije u Senatu, ističe da nerešavanje statusa Kosova, uz sve pretnje bezbednosti regiona, vodi i ka „stagnaciji Srbije“. A, pomoćnik državnog sekretara Denijel Frid bio je oko svega toga još konkretniji.U razgovoru sa američkim novinarima, na temu budućeg statusa Kosova, on je rekao sledeće: „Ili si nezavisan ili nisi… Neću sad da ulazim u to kakav stav mi imamo oko toga. Međutim, izvesno je da za Kosovo neće biti nekakve uslovne nezavisnosti. Takav termin se nigde dosad nije pominjao. Mi u ovom procesu ne gledamo na Kosovo kao na presedan u odnosu na neke druge slučajeve. Ima mnogo separatističkih pokreta u svetu, ali je samo jedna ova situacija na Kosovu. To je pozicija SAD i mislim da je to vrlo odgovorna pozicija.“\nKroz nedelju dana moći će nešto više da se kaže koliko je (ne)oštećena ta „odgovorna pozicija“ Amerike u tekućem nadgornjavanju sa Rusijom, kao i koliki je stepen podrške lidera Evropske unije čije je gostovanje najavljeno za ponedeljak u Beloj kući. U međuvremenu, iz Vašingtona i pojedinih zapadnih prestonica Beogradu šalju se i javne diplomatske poruke da je nezavisnost Kosova „sasvim izvesna“. A, sve to sa pratećim upozorenjem da bi eventualna ruska blokada Ahtisarijevog plana o budućoj kontrolisanoj nezavisnosti vodila ka „nekontrolisanoj nezavisnosti Kosova“ – bez predviđenih ingerencija EU i NATO i sa pratećom ozbiljnom destabilizacijom tog našeg dela Balkana. „Potrebno je da se SAD suprotstave svakom odlaganju rešavanja političkog statusa Kosova kao kontraproduktivnom i potencijalno opasnom“ – zaključeno je tim povodom u rezoluciji američkog Kongresa, uz poziv Džordžu Bušu i Kondolizi Rajs da, u slučaju odsustva „pravovremene akcije“ Saveta bezbednosti, budu spremni da, sa saveznicima, uspostave diplomatske odnose sa Kosovom „kao nezavisnom državom“.\nPrema signalima koji stižu, na sličnoj talasnoj dužini pozicionirani su i ključni predsednikovi ljudi iz Saveta za nacionalnu bezbednost i Stejt Departmenta, koji imaju tu zahvalnu dužnost da se bave Kosovom i Srbijom.


B(r)ez komentara: “Sjenička kuća” iznad smeća – SNEWS\nBy SNews 26. Maja 2022. 200 No comment\nInicijativa za izgradnju etno-turističkog kompleksa „Sjenička kuća“ pokrenuta je još 2015. godine, izgradnja je u “završnoj fazi”.\nPored prepunih kontejnera smeća ispod turističkog znaka „Sjenička kuća“, nakon dvije godine pauze, u blizini su primjećeni radnici i mašine koji uređuju taj prostor.\nOvaj objekat ima 700 kvadratnih metara, nalazi se u centru grada uz moderni park i biće jedan od simbola sjeničkog kraja.\n„Sjenička kuća“, kako je najavljeno prilikom početka realizacije ovog projekta, predstavlja reprezentativan objekat sjeničke kuće sa kraja 19. i početka 20. vijeka. Predstavlja repliku tradicionalne sjeničke kuće onakve kako je ona zapravo i izgledala iz tog vremenskog perioda i u kakvoj su živjeli naši preci. Ono što je karakteristično za nju je tip gradnje, a njena namjena će u budućnosti biti multifunkcionalna.\nTagovi: etno-turistički kompleks Sjenica Sjenička kuća


Obilježavanje 22.godišnjice pogibije narodnog heroja Adila Bešića – Vikici.net\nHome/Bihać/Obilježavanje 22.godišnjice pogibije narodnog heroja Adila Bešića\nVikici.net28. Novembra 2014.\nDvadeset drugu godinu za redom prigodnim sadržajima godišnjica pogibije Adila Bešića, heroja oslobodilačkog rata i nosioca najvišeg ratnog priznanja značke Zlatni ljiljan. U kasarni koja nosi njegovo ime, uz referat o liku i djelu majora Adila Bešića, prikazan je i dokumentarni film, a potom su delegacije grada Bihaća, Vlade USK-a , MZ Vrsta, brojnih boračkih organizacija i političkih partija položile cvijeće na turbe narodnom heroju Adilu Bešiću. I ove godine prigodnim obraćanjima ratni suborci, prijatelji i delegacije grada Bihaća i u svojim obraćanjima evocirali su uspomene na velikog heroja odbrambeno-oslobodilačkog rata, koji je uz generala Izeta Nanića, jedni sa područja USK-a ponio najveće ratno priznanje , titulu narodnog heroja.\nU svom obraćanju mr.sci.Emdžad Galijašević, gradonačelnik Bihaća, kazao je da je herojstvo Adila Bešića i svih boraca Armije R BiH , obaveza svih koji se bave politikom i koji su vlast na svim nivoima u BiH, da svojim radom stvore daleko bolje uslove za život onih kojih su se za slobodu i demokratiju borili u ratu.\n„ Svi koji su se u ratu borili za slobodu i bolju državu BiH sasvim opravdano očekuju danas da njihova djeca žive u boljoj i pravednijoj državi BiH i sada je na nama koji vodimo ovu državu da to i svojim djelima uradimo a ne da sve ostane na praznim riječima i obećanjima „ – kazao je gradonačelnik Galijašević.


NASA: Misteriozni objekat se kreće prema Zemlji | WebTribune\nHome IZBOR NASA: Misteriozni objekat se kreće prema Zemlji\nObjekat „2016 VF9“ je prilično zbunio naučnike NASA koji nemaju odgovor na pitanje da li je reč o kometi, asteroidu, ili nečemu trećem. „Ne zna se da li je taj objekat možda nekad bio kometa, ali nas uči tome da je granica između komete i asteroida vrlo nejasna… Ko zna, možda je vremenom izgubio svoje prave karakteristike koje se možda nalaze ispod njegove površine“, otkrio je Džejms Bauer, zamenik direktora Laboratorije NASA za raketnu propulziju Džejms Bauer.\nPrema generalnom pravilu, asteroidi su stenoviti ili imaju više metala, dok su komete „ledenije“. Objekat „2016 VF9“ je taman i nema refleksiju, što je odlika komete, ali nema prašinu i oblak gasa koji su karakteristični za komete.\nPutin: Nismo zaboravili da je Zapad podržavao teroriste koji su upadali u Rusiju\nKineska vojna svemirska stanica u Argentini zabrinjava vojne eksperte SAD


Izrađena uredba kojom se uvodi „3G“ pravilo na radnom mestu – Krstarica\nIzrađena uredba kojom se uvodi „3G“ pravilo na radnom mestu\nTanjug 26. oktobra 2021. 10:11\nBEČ – Ministarstvo zdravlja izradilo je uredbu kojom će se uvesti primena takozvanog „3G“ pravila na radnom mestu, koja predviđa da će se dolazak na posao, ako osoba radi sa strankama i sa više ljudi na jednom mestu, morati da ima sa sobom sertifikat o vakcinaciji, potvrdu o preležanom kovidu-19 ne stariju od šest meseci ili negativan test.\nU uredbi je regulisano i kako će izgledati zimska turistička sezona, a predviđa se da će „apre ski“ biti omogućen samo vakcinisanima, izlečenima ili PCR negativno testiranim osobama.\nZa ostale ustanove zabave biće moguće testiranje na licu mesta, a za korišćenje žičare biće pored „3G“ pravila potrebna i FFP2 maska.\nKljučna mera nove uredbe, međutim, je „3G“ pravila na radnom mestu, što će se primeniti od 1.novembra, sa prelaznim rokom do sredine novembra, period tokom koje će alternativno, osoba koja nema nijedan potreban dokument, moći nositi na radnom mestu FFP2 masku.\nUredbom se uvodi i „2,5G“ pravilo, a razlika je da se ne prihvataju antigenski testovi, za diskoteke, klubove i lokale za igru.\nU „normalnoj“ gastronomiji i hotelima, pa I na manifestacijama biće I dalje moguće koristiti antigenski test, čije važenje se ograničava na 24 sata, ali i potvrda o nivou antitela ne stariji od tri meseca.


Dejan Vuk Stanković: Albanci sa juga Srbije ne žive u getu kao Srbi na Kosovu - Kosovo Online\n4. Avgust 2021. • 07:00\n"Čuvena fraza Aljbina Kurtija „to Srbima na Kosovu, to i Albancima u Srbiji zvana reciprocitet ponovo je u opticaju u Prištini, a po oceni analitičara ako bude realizovana nikome neće doneti ništa dobro", piše Sputnjik.\nKurti najavljuje da će na reciprocitetu raditi ozbiljno, tako da može brzo da se primeni ali i da, kako kaže, stvori osnove da je odluku o ovome nemoguće poništiti. Podsećanja radi, on je i tokom prvog mandata pominjao reciprocitet u odnosima sa Beogradom, ali je sve ostalo na rečima zbog pada njegove vlade.\nProfesor iz Prištine dr Nedžmedin Spahiu napominje da reciprocitet može da ima više značenja, a kao jedno vidi odnos između položaja Srba na Kosovu i, s druge strane, položaja Albanaca na jugu Srbije, koji po njegovom mišljenju treba da bude unapređen.\nPreti li Kurti Srbima na Kosovu\nDoktor političkih nauka Dejan Vuk Stanković primećuje da Albanci sa juga Srbije ne žive u getu kao Srbi na Kosovu, kao i da imaju apsolutnu slobodu kretanja i sva ostala prava koja uživaju zajednice u demokratskim društvima, pa sa tog aspekta Kurti ne može da traži od Srbije nikakav reciprocitet - osim ako ne misli da Srbi na Kosovu dobiju sve što imaju Albanci sa juga Srbije.\n„Mislim da se, uz sve albanske pritužbe, prava Srba na Kosovu i Metohiji ne mogu porediti sa pravima koje imaju Albanci na jugu Srbije, jer su oni u povlašćenom položaju u odnosu na nesrećne Srbe na KiM,“ kaže Stanković.\nSpahiu istovremeno ističe da ponovno pominjanje reciprociteta govori o tome da odnosi Beograda i Prištine idu nagore umesto da idu nabolje, što se moglo videti i posle političkih susreta na vrhu koji je trebalo da probiju led. Umesto toga poslužili su za zaoštravanje odnosa dve strane.\nKriv mu „Otvoreni Balkan“\n„Nakon što je Vučić „izigrao“ Aljbina Kurtija stvarajući „otvoreni Balkan“ to je kod Kurtija izazvalo nervozu i zato je pokrenuo još oštriji korak tako da se može očekivati da odnosi budu sve više zaoštreni. To nije dobar put i nije u interesu Kosova,“ objašnjava Spahiu.\nNa pitanje zbog čega Kurti smatra da je izigran, iako je bio pozvan da bude deo inicijative „Otvoreni Balkan“, naš sagovornik objašnjava:\n„Kosovo nije želelo da bude Kosovo sa zvezdicom, već priznata država, a drugi razlog je taj jer se kosovski budžet i te kako puni od carina,“ napominje on.\nStanković, međutim, i pored oštrih tonova iz Prištine, Kurtijevu poruku više vidi kao provokaciju nego kao nešto što je moguće sprovesti.\n„Uostalom, čitav njegov politički nastup može se posmatrati kao politički repertoar političkih provokacija. Naravno, one su različitog tona i primerene različitim okolnostima u kojima se on pojavljuje, ali ono što je sigurno jeste da Srbija neće pristati na bilo kakav reciprocitet kao što nije pristala ni na druge Kurtijeve provokacije“, kaže Stanković.\nPrema njegovim rečima, sve ovo je nastavak repertoara Kurtija koji mu je potreban kako bi pridobio političke poene na unutrašnjem planu, i eventualno na nekom svealbanskom nivou.\n„Verujem da njegovim zapadnim mentorima ovo ne smeta, ali je isto tako jasno da ovakve izjave ne vode u pravcu stvaranja preduslova za neku normalizaciju odnosa ili traženje političkog kompromisa,“ uveren je Stanković.\nPodsećanja radi, Kosovo je po ugledu na Kancelariju za Kosovo i Metohiju Vlade Srbije, otvorilo Kancelariju za saradnju sa Albancima iz Preševske doline, a predstavnici Albanaca sa juga Srbije su česti gosti Prištine. Albanci sa juga Srbije su takođe osnovali i Asocijaciju albanskih opština, kao pandan Zajednici srpskih opština i traže da imaju potpuno ista prava kao što je za ZSO predviđeno Briselskim sporazuma. Takođe u više navrata lideri Albanaca sa juga Srbije su tražili i da budu uvršteni u dijalog Beograd i Prištine, o čemu su pre dva meseca i razgovarali sa Aljbinom Kurtijem, ali sadržaj razgovora nije bio dostupan za javnost.\nDirektor Kancelarije za KiM Petar Petković upozorio je da pretnjama o uvođenju reciprociteta Kurti urušava dijalog i ide u pravcu pokušaja nove stabilizacije prilika na terenu. Kako je ocenio, pitanje reciprociteta je eufemizam za podizanje novih ekonomskih barijera kojima su Srbi na Kosovu svojevremeno bili izloženi tokom važenja taksi na robu iz centralne Srbije.\nDejan Vuk Stanković Reciprocitet Srbija Kosovo dijalog\nPoslanik Demokratske partije Kosova Fadilj Nura, na sednici Skupštine na kojoj se raspravlja o prvih 100 dana vlade, postavio je pitnje premijeru Aljbinu Kurtiju kada će uvesti meru reciprociteta Srbiji, podsetivši ga na njegovo predizborno obećanje da je uvođenje reciprociteta Srbiji „pitanje dana“, prenosi Reporteri.\nHaradinaj: Vlada nanosi štetu kosovskim proizvođačima, a ne uvodi reciprocitet Srbiji


Predavanje na temu bezbednosti u saobraćaju | Ugostiteljsko turistička škola Čajetina\nPočetna › Aktivnosti u školi › Predavanje na temu bezbednosti u saobraćaju\nPredavanje na temu bezbednosti u saobraćaju\nObjavljeno 23/12/2021 od Vladimir Mijailović\nU okviru svojih aktivnosti, Savet za bezbednost saobraćaja opštine Čajetina upriličio je predavanje u Srednjoj Ugostiteljsko-turističkoj školi u Čajetini. Cilj organizovanja ovakvog događaja jeste težnja SZBS , ali i čitave lokalne zajednice , da se smanji negativna statistika saobraćajnih nezgoda u kojima učestvuju pre svega mladi.\nSa velikom željom da se naši mladi sačuvaju i da budu što bezbedniji u saobraćaju, Savet za bezbednost saobraćaja opštine Čajetina organizovao je tribinu u saradnji sa Agencijom za bezbednost saobraćaja. U susret novogodišnjim praznicima i sa željom da se broj saobraćajnih nezgoda na teritoriji opštine Čajetina smanji, tribina se održala u Srednjoj Ugostiteljsko-turističkoj školi.\n„Karakteristika mladih vozača jeste nedovoljno iskustvo, bunt nenošenja zaštitnih sistema, višak adrenalina koji žele da izraze pritiskom na papučicu gasa, vožnja pod dejstvom alkohola u toku turbulentnih godina. Ništa od toga mi ne možemo da promenimo ali želimo kod njih da izazovemo taj osećaj odgovornosti i svesti o mogućim posledicama“, rekao je Srđan Radović, Savet za bezbednost saobraćaja opštine Čajetina.\nGost-predavač bio je Milan Mitić, koji je tešku saobraćajnu nesreću doživeo u svojoj 22 godini vozeći motocikl u alkoholisanom stanju bez kacige. Nakon 40 dana provedenih u komi i osmomesečnih psihofizičkih vežbi, nastavio je život s tim da sada ima 60 posto invalidnosti. Sa željom da obiđe sve škole u Srbiji, osnovao je Udruženje „Milan Mitić – jedan u 10 miliona“ za edukaciju, promociju bezbednosti u saobraćaju i pomoć povređenima.\n„Cilj ove tribine je prevencija u saobraćaju. Ja ću ispričati moju priču kako mladi to ne bi ponovili. Vidim da su burne reakcije i bilo je situacija gde se nakon mog govora dečko onesvestio i nadam se da je to neki znak da su shvatili i da to nikad neće uraditi“, kaže Milan Mitić, gost predavač.\nNa osnovu izveštaja o pokazateljima stanja bezbednosti saobraćaja opštine Čajetina u periodu od 2016. do 2020. godine, najviše nastradalih vozača, putnika i biciklista je među licima starosti od 15-30 godina. Ukupan broj saobraćajnih nezgoda je 483, broj poginulih lica 23 a broj povređenih 326.\n*preuzeto sa https://zlatiborpress.rs/\n‹ Stručna poseta hotela „Palisad“\nFinansijski plan za 2022. godinu ›


Kurc stiže u februaru u Srbiju – Nadlanu.com\nKurc stiže u februaru u Srbiju\nnadlanu Objavljeno 8. jan 2014. / 08:46:17 0\nFoto: Beta (аrhiva)\n“Dogovorio sam da će jedno od mojih većih putovanja, pored bilateralnih poseta, voditi u Srbiju i na Kosovo”, kazao je Kurc austrijskim novinarima povodom jučerašnjeg boravka u Briselu gde se sastao sa predstavnicima institucija EU.\nŠefica evropske diplomatije Ketrin Ešton je rekla, kako prenose austrijski mediji, da se oslanja u njenim naporima za približavanje Beograda i Prištine na podršku Austrije.\nS tim u vezi je Kurc najavio da će još u februaru, u skladu sa dogovorom sa Eštonovom, posetiti Srbiju i Kosovo. Poseta, kako je dodao, treba da bude “signal cenjenja i spremnosti na razgovore” prema Beogardu u Prištini.\nEšton je, prema njegovim rečima, sa zadovoljstvom primila k znanju da je zapadni Balkan težište austrijske spoljne politike.\nPre posete Beograda i Prištini Kurc će obaviti niz poseta susedima Austrije – Slovačkoj, Sloveniji i Nemačkoj. Takođe ima nameru da do sledećeg Saveta šefova diplomatija EU razgovara po prvi put, telefonom, sa svojim kolegama iz država članica Unije.\nKurc je podvukao da je prioritet Austrije integracija zapadnog Balkana u EU.Tako je cilj da Albanija još ove godine u junu dobije status kandidata, što je, prema Eštonovoj realistično.\nU vezi Makedonije Kurc je izrazio nadu da će spor oko imena sa Grčkom biti rešen, te da Atina više neće blokirati pristupne pregovore sa Skopljem. Od Srbije, koja uskoro počinje pristupne pregovore, Kurc očekuje potrebne reforme.\nKurc se u Briselu, pored Eštonove, sastao sa evropskim komesarima Sstefanom Fileom i Kristalinom Gerogievom.\nU razgovoru sa Fileom Kurc je, kako je rekao novinarima, priznao da u austrijskom stanovništvu ne postoji oduševljenje za prijem država poput Srbije, Crne Gore ili Makedonije u EU.Međutim, on je dodao da smatra da je integracija zapadnog Balkana veoma bitna, pošto je Austrija kao susedna zemlja pogođena razvojem tih država.\n“Za Austriju je od izuzetnog značaja koliko je stabilan taj region” poručio je Kurc podsećajući, u izjavi bečkom dnevniku “Prese”, da i jedna od glavnih ruta kriminala vodi preko Balkana.\n“Perspektiva na pristupanje Uniji je uvek bila motor reformi” naglasio je Kurc dodajući da je neophodno da kandidati ispune kriterijume za pristupanje Uniji.\nIstovremeno je Kurc veoma jasno izneo svoj stav u vezi grčke blokade puta Makedonije u EU.\nOn je ocenio da mora biti u interesu grčke vlade da ostvari uspehe tokom sopstvenog predsedavanja EU, te da se nada rešenju pitanja Makedonije.\nKurc je naglasio da je javna tajna da imidž Grčke u EU najverovatnije nije svugde najbolji.\nTakođe on se založio, u sinoćnjoj emisiji “Report” austrijske državne televizije ORF, za smanjenje broja evropskih komesara.


Interaktivni panel TOB na rekonstruisanom Savskom trgu - Dan u Beogradu\nNaslovna » BG servis » Interaktivni panel TOB na rekonstruisanom Savskom trgu\nInteraktivni panel TOB na rekonstruisanom Savskom trgu (fotografiju obezbedio TOB)\nInteraktivni panel TOB na rekonstruisanom Savskom trgu\nNeko drugi 27. januar 2021. BG servis Postavite komentar\nNa rekonstruisanom Savskom trgu, Turistička organizacija Beograda je postavila interaktivni panel sa informacijama o turističkoj ponudi grada.\n– Savski trg trenutno predstavlja najvažniju ambijentalnu celinu Beograda koja se sastoji od novog spomenika Stefanu Nemanji, renoviranoj železničkoj stanici pretvorenoj u muzej koji je ujedno i spomenik arhitekture iz 19. veka, a koja se nastavlja na Savsku promenadu i Beograd na vodi. U pitanju je nova ambijentana celina nastala u doba korone, što je čini jedinstvenom, a postavljanje interaktivnog panela ima cilj da pruži sve potrebne informacije novim i budućim turistima u Beogradu – izjavio je Miodrag Popović, direktor Turističke organizacije Beograda.\nInteraktivni panel sadrži informacije o ukupnoj turističkoj ponudi Beograda, na srpskom i engleskom jeziku, kao i brojne opcije za lakše snalaženje domaćih i stranih turista u našem gradu. (danubeogradu.rs)\nTagovibg servis interaktivni paneli savski trg tob turističke informacije turizam\nPrethodni Meridianbet: Veliki dobitak tiket – uzeo pola miliona, a igrao novcem koji kuća časti (FOTO)\nSledeći Novi filmovi u bioskopima: Takav si kakav si


Izborna tišina na KiM, deset garantovanih poslaničkih mesta za Srbe - Radio televizija Pančevo\n5. oktobra 2019. 0326\nNa Kosovu i Metohiji u toku je izborna tišina pred sutrašnje vanredne parlamentarne izbore. Za deset garantovanih poslaničkih mesta za Srbe u kosovskom parlamentu boriće se četiri liste, a pravo glasa u deset srpskih opština ima 117.808 birača.\nSrpsku zajednicu na ovim izborima predstavljaju Srpska lista, koja ima podršku države Srbije i na čelu je svih deset srpskih opština u pokrajini, Partija kosovskih Srba iz Leposavića, koalicija Sloboda sa sedištem u Gračanici, kao i Samostalna liberalna stranka iz Gračanice.\nNa vanrednim parlamentarnim izborima pre dve godine glasalo je oko 50.000 Srba. Tada su na izborima učestvovale tri srpske partije, a najviše glasova, nešto više od 44.500, osvojila je Srpska lista i tako obezbedila devet od deset garantovanih poslaničkih mandata.\nHeklane torbe – spoj modernog i tradicionalnog


Policija otkrila ubicu Stojanovića: Bosanac na biciklu ga pratio od zgrade do mesta eksplozije - Leutar.net\n17. septembra 2020. LEUTAR Srbija, Vijesti 0\nBrzom i efikasnom istragom policija je ustanovila da je plaćeni ubica iz Bosne čitav „posao“ obavio biciklom.\nNadzorne kamere snimile su ga u garaži luksuznog stambenog kompleksa „Vest 65“ na Novom Beogradu, gde je Strahinja živeo. Tu je najverovatnije podmetnuo vojni plastični eksploziv pentrit P-500 pod Strahinjin džip BMW X5.\nIsti biciklista snimljen je i malo kasnije, nekoliko stotina metara dalje, u Ulici omladinskih brigada, kako telefonira baš u trenutku eksplozije džipa, i to u neposrednoj blizini.\nPretpostavlja se da je sačekao da Strahinja i njegova devojka iz Kolumbije Sonja Suarez Gomez (45) izađu iz garaže i potom je telefonom aktivirao bombu.\nInspektori su tokom uviđaja i pretrage terena u obližnjoj reci Savi pronašli bicikl koji je koristio ubica.\nIako se na snimcima ne vidi lice ubice, pošto je imao kapu, kacigu i naočare, policija je uspela da ga identifikuje, ali za sada nije saopštila njegovo ime.


Dva sata razgovora u vili Mir na Dedinju: Vučić i Dodik dogovorili VELIKI SABOR... (foto, video) - IBALKAN\nDva sata razgovora u vili Mir na Dedinju: Vučić i Dodik dogovorili VELIKI SABOR… (foto, video)\nU Beogradu je završen sastanak Milorada Dodika i Aleksandra Vučića…\nBEOGRAD: Regija, Zanimljivosti, Vijesti, petak, 14.01.2022…12: 32… Dva sata razgovora u vili Mir na Dedinju: Vučić i Dodik dogovorili VELIKI SABOR… (foto, video)\nDogovoreno je održavanje velikog sabora Srbije i Republike Srpske 27.januara uključujući i sastanak dvije vlade kada će, kažu, odlučivati o strateškim ekonomskim projektima i daljem unapređenju saradnje u svim oblastima.\nNaglašeno je da postoje problemi kada je riječ o ostvarivanju dejtonskih prava u BiH i da zvaničnici Srpske ništa drugo i ne traže…\nSastanak, koji je počeo u 9.00 sati u vili Mir, na Dedinju i trajao je više od dva sata i bio je zatvoren za javnost.\nOcijenili su da su mir i stabilnost od ključnog značaja za cijeli region.\nVučić je kazao da su sankcije SAD protiv Milorada Dodika i drugih zvaničnika RS- a užasan presedan, te da jedino mogu da donesu katastrofalne posledice po razvoj odnosa između tri naroda i dva entiteta u BiH, ali i šire, u cijelom regionu.\nČitaj još: TUŽNA VIJEST: Preminuo Jašar, vlasnik poznatog restorana "Kod Gojka"... (foto, video)\n“Sankcije su uvijek donosile samo problem, a nikada rešenje”, dodao je Vučić. Svaka odluka je, kaže, na rukovodstvu RS, ali da Dodika i sve političke predstavnike u RS moli da razmotre njegov predlog da se vrate u instutcije BiH.\n„Moja molba Dodiku i svim političkim faktorima u RS nije zahtjev da se sa bilo čim saglase, ili za bilo šta glasaju, naprotiv, moja molba je da što gdje treba da sjede predstavnici RS ne bude prazan i da se na najbolji mogući način bore za interese entiteta i srpskog naroda”, naglasio je Vučić. Ponudio je da Dodik svim institucijama i političkim predstavnicima u Banjaluci obrazloži svoj predlog…


FoNet portal :: Pretraga / tagId=35934\nTag: članstvo, Pogodaka: 58\nU NATO uz dva uslova\nŠvedska vladajuća Socijaldemokratska partija saopštila je danas da podržava ulazak zemje u NATO, ali uz dva uslova - da na njenoj teritoriji ne bude ni nuklearnog naoružanja, ni stalnih baza tog vojnog saveza.\nPripreme Finske za NATO\nPredsednik Finske Sauli Niniste i Ministarski komitet za spoljnu i bezbednosnu poliitiku dogovorili su da će Finska podneti zahtev za članstvo u NATO posle rasprave u parlamentu.\nNema prečice do EU\nMinistarka spoljnih poslova Nemačke Analena Berbok izjavila je danas u Kijevu da ne postoji prečica na putu Ukrajine do punopravnog članstva u Evropskoj uniji.\nZa članstvo Kosova u NATO\nSjedinjene Američke Države podržavaju članstvo Kosova u evropskim i evroatlantskim institucijama, uključujući Partnerstvo za mir NATO, naveo je u pisanom odgovoru za Radio Slobodna Evropa (RSE) portparol američke misije pri NATO Džefri Adler.\nNemačka za puno članstvo u EU\nSpecijalni izvestilac Nemačke za Zapadni Balkan Manuel Saracin poručio je danas da se njegova zemlja zalaže za punopravno članstvo zemalja Zapadnog Balkana u Evropskoj uniji, odbacujući mogućnosti da ove zemlje budu članovi “drugog reda ili u nekoj vrsti partenrstva sa Unijom”.\nPoruka NATO Prištini\nZvaničnici NATO poručili su danas zvaničnoj Prištini da sve odluke Alijanse, uključujući i prijem u Partnerstvo za mir, konsenzusom donosi Severnoatlantski savet, telo NATO za donošenje odluka.\nUkrajina popunila upitnik\nUkrajina je popunila upitnik koji predstavlja polaznu osnovu za odlučivanje Evropske unije o njenom članstvu, prenosi Gardijan.\nUbrzano u NATO?\nFinska i Švedska ubrzano preduzimaju korake ka odluci da li se pridružiti članstvu NATO, a zamah ka toj odluci raste jer je jun, uoči samita NATO u Madridu, prilika da se preda zahtev za članstvo u Alijansi, prenosi portal Politiko.\nVlada Nemačke je saopštila da je primila k znanju da u Srbiju stižu kineski raketni sistemi i upozorila da očekuje da Srbija uskladi spoljnu politiku sa Evropskom unijom, ako želi da postane članica.\nObećan brži proces\nPredsednica Evropske komisije Ursula fon der Lajen obećala je danas ukrajinskom predsedniku Volodimiru Zelenskom brži početak procesa ulaska u Evropsku uniju.


Srbija otvara dva poglavlja u pregovorima sa EU | EurActiv Srbija\nSrbija otvara dva poglavlja u pregovorima sa EU\nObjavljeno : 06.12.2018.\t Tweet\nZemlje članice EU saglasile su se da Srbija na Međuvladinoj konferenciji 10. decembra otvori dva poglavlja u pregovorima sa EU. Radio slobodna Evropa preneo je, pozivajući se na diplomatske izvore, da su zeleno svetlo za otvaranje poglavlja dali 5. decembra na sastanku u Briselu Stalni predstavnici zemalja članica EU. Radio podseća da je Srbija očekivala otvaranje najmanje tri poglavlja, dok su u jednom trenutku članice EU ozbiljno razmatrale mogućnost da ne otvore ni jedno poglavlje zbog nedovoljnog napretka na planu vladavine prava.\nI Ministarka za evropske integracije Srbije Jadranka Joksimović rekla je 5. decembra da će se u Briselu 10. decembra održati međuvladina konferencija na kojoj bi trebalo da se otvore dva poglavlja, i to poglavlje 17 koje se odnosi na ekonomsku i monetarnu politiku, i poglavlje 18 koje se odnosi na statistiku.\n"U Brisel smo poslali sedam pregovaračkih pozicija, odnosno poglavlja koja su bila tehnički spremna, odnosno prošla sve neophodne procedure u našim institucijama i Evropskoj komisiji", kazala je Jadranka Joksimović novinarima i dodala kako smatra da je relativno mali broj poglavlja koja će biti otvorena posledica toga što politika proširenja trenutno nije u prvom planu članicama EU.\nDiplomatski izvori RSE su naveli da je do promene stava došlo nakon zaoštravanja klime na relaciji Priština - Beograd i da su neke zemlje EU smatrale da bi otvaranje novih poglavlja moglo služiti kao "moralna kompenzacija za 'udarac' koji je Srbiji zadat kosovskim tarifama".\nTi diplomatski izvori su takođe podvukli da među većim članicama EU vlada mišljenje da bi otvaranje novih poglavlja služilo i da se ne ugroze šanse za mogući uspeh u dijalogu sa Prištinom.\nMinistarka Jadranka Joksimović rekla je novinarima u Beogradu da nije "ni preterano zadovoljna, ali ni nezadovoljna".\n"Dinamika postoji, otvaramo poglavlja, pokazujemo da se reforme sprovode, idemo dalje. To je proces koji je nekad uspešan, nekada manje uspešan, bitno je da Srbija ide napred", istakla je Joksimovićeva.\nPrema njenim rečima, 19 zemalja Unije je dalo saglasnost za otvaranje najmanje tri poglavlja, bilo je zemalja koje su potvrdile i četiri i pet poglavlja, neke su bile za otvaranje jednog poglavlja, a neke ni za jedno, ali kako se odluka donosi konsenzusom, postignut je dogovor da se otvore dva poglavlja.\nGovoreći o vladavini prava i izveštaju o napretku u poglavljima 23 i 24, ona je kazala da napredak u tim poglavljima članice unije uzimaju u obzir kada donose odluku koliko će novih poglavlja biti otvoreno, kao i poglavlje 35 koje prati implementaciju Briselskog sporazuma o normalizaciji odnosa Srbije i Kosova.\nJoksimovićeva je istakla da kao ministar sa iskustvom u oblasti evropskih integracija, može da kaže da je Srbija sada imala značajniji napredak u oblasti vladavine prava, ali da i pored toga nije otvorila više poglavlja.\nGovoreći o Poglavlju 35, navela je da je moglo da se konstatuje samo odsustvo političke volje i bilo kakvih konstruktivnih poteza od strane Prištine, koja nije ispunila obaveze iz Briselskog sporazuma, "već je unilateralnim potezima unazadila i onako lošu atmosferu i poverenje".\n"Potezi Prištine izvrgli su ruglu koncept evropskih vrednosti koje mi u regionu treba da negujemo. Evropska unija je nastala na slobodi kretanja robe, ljudi i usluga i to su temeljne evropske vrednosti, koje se uz slobodu medija i vladavinu prava unapređivale", kazala je Joksimovićeva.\n: Han: EU u punoj meri podržava evropske integracije Srbije\n: Srbija otvorila još dva poglavlja, Savet EU razmatra još tri


Rezultati 9 iz 429 stavke\nCentar Rayuela je studio za strane jezike koji se nalazi u strogom centru Beograda. U ponudi možete naći kurseve najzastupljenijih svetskih jezika za decu i odrasle, i to za za sve nivoe jezika. Kursevi se odvijaju po savremenim proverenim metodama…\nAdresa: Kneza Miloša 25/3, Beograd\nCambridge Academy je škola engleskog jezika iz Beograda koja organizuje veliki broj kurseva englskog jezika za decu i odrasle. Kursevi su prolagođeni za svaki nivo znanja engleskog jezika. Organizuju se u različitim terminima i po veoma pristupačnoj…\nAdresa: Bulevar Mihajla Pupina 167, Beograd\nAdresa: Paunova 12, Beograd\nBunny je specijalizovana škola engleskog jezika za decu i mlade iz Zemuna. Sistem rada je učenje engleskog jezika kroz igru, zato što učenje jezika treba da bude zabavno. Sigurno znate da je najbolji način za učenje engleskog jezika u školama jezika…\nAdresa: Prvomajska 6, Zemun\nBISC je škola za strane jezike iz Beograda sa višegodišnjim iskustvom organizovanja kurseva stranih jezika za sve nivoe znanja. U ponudi BISC škole jezika možete brojne kurseve stranih jezika za decu i odrasle po veoma povoljnim cenama i stalnim…\nAdresa: Uzun Mirkova 3, Beograd\nBilingvist je centar stranih jezika iz Beograda nastao sa ciljem da učenje jezika napravi što zanimljivijim. U Belingvist centru stranih jezika za nastavu su zaduženi vrhunski predavači koji će Vam pomoći da što veštije savladate jezik, s akcentom…\nAdresa: Krunska 47A, Beograd\nAdresa: Španskih boraca 38 A, Novi Beograd\nAdresa: Svetog Save 28, Beograd


VANREDNO STANJE U CRNOJ GORI | Radio DUX\nNaslovnica /VANREDNO STANJE U CRNOJ GORI\nNedjelja, 12. veljače 2012. - 12:09\nSavjeta za odbranu i bezbjednost sinoć je donio odluku o proglašenju vanrednog stanja na teritoriji Crne Gore, zvanično je saopšteno iz kabineta predsjednika Crne Gore Filipa Vujanovića.\nSkupština će na prvoj narednoj sjednici verifikovati odluku Savjeta odbranu i bezbjednost. Savjet je pozvao građane Crne Gore na maksimalnu saradnju sa nadležnim državnim organima uz punu odgovornost i solidarnost.\nNa osnovu odluke o uvođenju vanrednog stanja, Koordinacioni tim za upravljanje vanrednim situacijama, koji rukovodi poslovima zaštite i spašavanja za vrijeme vanrednog stanja i obezbjeđuje funkcionisanje sistema u skladu sa Zakonom o zaštiti i spašavanju, donio je već više naredbi koje je potpisao rukovodilac Tima i predsjednik Vlade Crne Gore Igor Lukšić.\nSjednici Savjeta za odbranu i bezbjednost je predsjedavao predsjednik Crne Gore Filip Vujanović, a prisustvovali su članovi Savjeta predsjednik Skupštine Crne Gore Ranko Krivokapić i predsjednik Vlade Crne Gore dr Igor Lukšić.\nSjednici Savjeta su, po pozivu, prisustvovali ministar odbrane mr Boro Vučinić, ministar unutrašnjih poslova Ivan Brajović, načelnik Generalštaba Vojske Crne Gore viceadmiral Dragan Samardžić i vršilac dužnosti direktora Uprave policije Božidar Vuksanović.\nPrema jednoj od tih naredbi KAP i Željezara treba da smanje potrošnju električne energije najmanje 20 posto.\nNaređeno je, pored ostalog, i da se zabrane posjete bolesnicima u Kliničkom centru CG u Podgorici, kao i opštim i specijalizovanim bolnicama na teritoriji Crne Gore.\nMolimo medije da o svim pozivima koje im upućuju građani iz ugroženih područja obavezno i hitno obavijeste Operativni štab za vanredne situacije na telefone 020 481 801 ili 067 911 2042, kako bi specijalizovane ekipe mogle da reaguju.\nTakođe, molimo medije da afirmišu naredbe i preporuke koje se odnose na građane, a koje se tiču mjera štednje električne energije i čišćenja snijega kako bi se umanjili negativni efekti nevremena koje je zahvatilo Crnu Goru - stoji u priopćenju biroa za odnose sa javnošću Vlade Crne Gore.\n4. 06. 2020. - 15:51\nObraćanje poslanice Ljerke Dragičević\nNACIONALNI SAVJET ZA ODRŽIVI RAZVOJ\nUputstva za Mjesec štednje električne energije\nOTVORENI NOVI SADRŽAJI U MARINI PORTO MONTENEGRO


Sutra u Beogradu skup podrške "Srce za Davida" - Svet - Dnevni list Danas\nPočetna » Svet » Sutra u Beogradu skup podrške „Srce za Davida“\n0Piše: Beta 25. decembra 2018. 19.24 Izmenjeno: 21.42\nNDMBG akciju organizuje povodom hapšenja oca i majke Davida Dragičevića koji skoro godinu dana protestuju kako bi saznali istinu o smrti svog sina, za koju ta Inicijativa navodi da se „zataškava od strane vladajućih struktura Republike Srpske“.\nPolicija Republike Srpske uhapsila je jutros u Banjaluci Davora Dragičevića, oca ubijenog Davida Dragičevića, pod optužbom, kako je navela majka ubijenog mladića Suzana Radanović, da ugrožava bezbednost najviših zvaničnika Ministarstva unutrašnjih poslova Republike Srpske.\nPolicija je u toku današnjeg dana takođe sa Trga Krajine, gde su se okupljali građani nezadovoljni Davorovim hapšenjem, odvela i Suzanu Radanović.\nVečeras, nakon što su pripadnici specijalne policije potisnuli gradjane sa banjalučkog Trga Krajine i nakon što su oni prešli prekoputa, u gradski park Petar Kočić, policija je krenula u novu akciju i rasterala građane i iz parka.\ninicijativa ne da(vi)mo beograd, skup podrske, Srce za Davida


Home O programu\n„REFORMA POREZA NA IMOVINU“ u gradu Somboru\nProgram Reforma poreza na imovinu – podrška unapređenju poreza na imovinu i dobre uprave finansira Švajcarska agencija za razvoj i saradnju SDC, u saradnji sa Ministarstvom državne uprave i lokalne samouprave, Ministarstvom finansija i Stalnom konferencijom gradova i opština , a sprovodi International Management Group ( IMG ).\nProgram podržava 44 jedinica lokalne samouprave u Srbiji, među kojima je i grad Sombor, u cilju proširenja obuhvata nepokretnosti u svrhu oporezivanja imovine u bazama lokalnih poreskih administracija i povećanja naplate poreza na imovinu. Sa ciljem modernizacije javnih usluga ka građanima i privrednom sektoru Program će podržavati lokalne vlasti u poboljšanju dijaloga sa građanima u pogledu korišćenja prihoda od poreza na imovinu. Podržane jedinice lokalne samouprave će imati priliku da učestvuju u nagradnom fondu od 1.000.000 švajcarskih franaka, gde će one sa najboljim performansama u oblasti oporezivanja imovine, biti podržane sredstvima fonda u realizaciji razvojnih mera, a u skladu sa potrebama građana.\nU prvoj fazi implementacije Projekta, angažovano je 17 popisivača koji počev od 07. maja 2018. godine, rade na poređenju podataka iz baze podataka lokalne poreske administracije sa stvarnim stanjem na terenu. Posao popisa na terenu realizovaće se u narednih šest meseci.\nNa ovaj način građanima je omogućeno da, bez dolaska u Gradsku upravu Odeljenje lokalne poreske administracije, popune i predaju poresku prijavu uz pomoć popisivača i na taj način ispune svoju zakonsku obavezu.\nŠta je važno da građani znaju o poreskoj prijavi za porez na imovinu Obrazac PPI-2\nGrađani su dužni da za imovinu koju steknu, započnu ili prestanu da koriste u toku godine podnesu poresku prijavu u roku od 30 dana od dana nastanka takve promene.\nS druge strane, građani koji su podneli poresku prijavu za svoju imovinu, ukoliko je na toj imovini došlo do promene koja je od uticaja na visinu poreske obaveze, dužni su podnesu poresku prijavu do 31. januara poreske godine.\nImajući to u vidu, građanima je apsolutno u interesu da sarađuju sa popisivačima i iskoriste pomoć koju će im popisivači pružiti prilikom popunjavanja poreske prijave odnosno ispunjavanja njihove zakonske obaveze.\nGrađanima koji odbiju saradnju sa popisivačima, o čemu će popisivač sačiniti službenu belešku, poreska obaveza biće utvrđena u postupku poreske kontrole, uz podnošenje prekršajne prijave zbog nepodnošenja poreske prijave u skladu sa odredbama Zakona o poreskom postupku i poreskoj administraciji.\nTokom sprovođenja ove akcije ažuriranja baze podataka, popisivači će prikupljene poreske prijave, kao i sve ostale prikupljene podatke, dostavljati Odeljenju lokalne poreske administracije. Nakon izvršene provere, potpune i ispravne poreske prijave biće evidentirane u bazi podataka poreza na imovinu. Takođe i svi ostali prikupljeni podaci koristiće se u svrhu ažuriranja postojeće baze.\nObjekti koji nisu bili u sistemu LPA\nU postupku utvrđivanja poreza na imovinu, akcenat svakako jeste na objektima koji nisu do sada bili u sistemu i za koje se nikako nije plaćao porez. Dakle, ukoliko popisivači na terenu ustanove da postoji objekat koji se ne nalazi u evidencijama Odeljenja lokalne poreske administracije, obaveštava obveznika da je dužan da podnese poresku prijavu za isti. Ukoliko poreski obveznik ne podnese poresku prijavu, može očekivati da će u narednom periodu dobiti poziv – zahtev lokalne poreske administracije za podnošenje prijave u skladu sa članom 45. Zakona o poreskom postupku i poreskoj administraciji. Neodazivanje ovom zahtevu, predstavlja poreski prekršaj shodno odredbama Zakona o poreskom postupku i poreskoj administraciji, a poreska obaveza će biti utvrđena u postupku poreske kontrole. U 2018. godini okončan je popis objekata na terenu. U narednom periodu Odeljenju lokalne poreske administracije predstoji intenzivan rad na obradi pristiglih poreskih prijava, te ažuriranju postojeće baze podataka.\nPlan rada realizacija Programa reforma poreza na imovinu


Povećanje starosne granice za prijem u službu na određeno i neodređeno vreme u Vojsku Srbije omogućiće trajno rešavanje statusa mnogih profesionalnih vojnika, podoficira i oficira, ocenio je Sindikat Nezavisnost - Odbor Ministarstva odbrane i VS.\nZakonom o izmenama i dopunama Zakona o Vojsci Srbije ("Sl. glasnik RS", br. 94/2019), koji je usvojen u decembru prošle godine, predviđeno je da se starosna granica za prijem u profesionalnu vojnu službu u statusu podoficira poveća sa 35 na 40 godina, odnosno sa 40 na 45 u statusu oficira.\n"Navedene izmene omogućiće sistemu da na vreme prepozna kvalitet u radu, ali i pruži drugu šansu mnogim profesionalnim vojnicima i podoficirima i motivisati ih da se usavršavaju i školuju", saopštio je Sindikat Nezavisnost.\nZakon sada omogućava, kako navode nakon detaljne analize svih izmena, da se podoficir koji je stekao odgovarajuće visoko obrazovanje može unaprediti u čin potporučnika.\nPrema mišljenju članova Sindikata, ostaje i prostora da se preciznije definišu pojedinosti jer se, kako navode, u praksi pokazalo da je prilikom primene Zakona veliku ulogu igrao i subjektivni stav pretpostavljenih prilikom promovisanja podoficira u status oficira, odnosno profesionalnih vojnika u status oficira.\nU Sindikatu veruju da će izmene i dopune Zakona uz socijalni dijalog i mogućnost učešća tog sindikata u radnim grupama, doneti još pozitivnih rešenja i podstaći buduće profesionalne pripadnike VS da svoju karijeru prepoznaju u sistemu odbrane, ali i zaustaviti odliv kadrova.


Dačić protiv vojvođanske policije | Autonomija\nDačić protiv vojvođanske policije\nDačić poručio da će policija u Srbiji ostati pod jedinstvenom kapom MUP-a\nMinistar unutrašnjih poslova Ivica Dačić usprotivio se danas ideji o formiranju vojvođanske policije i rekao da se sa takvom idejom ne slaže nijedna od značajnijih političkih partija u Srbiji.\nDačić je novinarima u Centru za osnovnu obuku policajaca u Sremskoj Kamenici novinarima rekao da ni ideja o formiranju Policijske uprave za Vojvodinu nije realna, jer je Vojvodina suviše velika da bi mogla da postoji samo jedna policijska uprava.\nPrema njegovim rečima, pitanje organizacije policije na teritoriji Vojvodine je stvar organizacije unutar MUP-a Srbije i stvar dogovora.\nDačić je poručio da će policija u Srbiji ostati pod jedinstvenom kapom MUP-a.\nOn je izrazio posebno zadovoljstvo što je među 109 danas promovisanih policijskih pripravnika u Sremskoj Kamenici i 12 Albanaca sa juga Srbije iz opština Bujanovac, Preševo i Medveđa.\nDodao je da je to znak povratka poverenja manjinskih nacionalnih zajednica u državne institucije i najavio da će u redove policije biti uključeni i Mađari, Bošnjaci, Romi i ostali pripadnici manjina.\nDačić je najavio da će uskoro biti raspisan konkurs za prijem budućih policajaca u Raškoj oblasti i izrazio nadu da će se značajan broj Bošnjaka prijaviti na njega.\nOn je najavio da će u novembru biti raspisan i konkurs za novog direktora policije a nakon toga će biti imenovani i načelnici policijskih uprava po Srbiji.\nOsnovnu policijsku obuku danas je završila sedma klasa polaznika iz policijskih uprava Beograd, Vranje i Leskovac, čime će se, kako je rekao Dačić, polako rešavati problem nedovoljnog broja policajaca, posebno u Beogradu.


Levonogi bombarder naše reprezentacije završio karijeru - Sportske novosti\nNaslovna Fudbal Novosti Fudbal Levonogi bombarder naše reprezentacije završio karijeru\nAleksandar Kolarov je u 36-oj godini objavio da se povlači iz fudbala.\nLevi bek iz Beograda je imao karijeru prepunu uspeha nastupajući za klubove iz samog krema svetskog fudbala. Karijeru je počeo u mlađim kategorijama Crvene Zvezde i Čukaričkog. Upravo je u dresu „Brđana“ debitovao u seniorskoj konkurenciji, gde su ga zapazili čelnici OFK Beograda. Nije se dugo zadržao kao „romantičar“ i iste godine, prelazi u rimski Lacio. Dres „Nebeskoplavih“ je sa velikim uspehom nosio tri sezone. Vrhunac karijere je definitivno prelazak u Mančester Siti, gde se zadržao punih sedam sezona. 2017. godine prelazi u Romu, a pre dve sezone je postao član Intera.\nU karijeri je odigrao 506 mečeva, postigao 52 pogotka i zabeležio 69 asistencija. Kolarov se nalazi na četvrtom mestu liste igrača koji su najviše oblačili dres reprezentacije (94 puta).\nOsvojio je 11 trofeja u svojoj karijeri, među kojima se izdvajaju dve Premijer lige sa Mančester Sitijem i titula prvaka Italije sa Interom. 2011. godine je proglašen za najboljeg fudbalera Fudbalskog Saveza Srbije.\nPrethodni tekstNišta od prvenca Krajinovića, Beretini osvojio Kvins\nSledeći tekstHurkač razbio Medvedeva i osvojio Hale